Aktor ‘Breaking Bad’ Pegang Watak Zordon Dalam Power Rangers

Nampaknya ada juga sesuatu yang positif dari kem filem Power Rangers. Walter White aka Bryan Cranston telah menyertai krew Power Rangers sebagai Zordon! Satu pilihan aktor yang baik yang pastinya menarik penonton ke pawagam.

The mighty #Zordon has officially been cast! Please welcome #BryanCranston to the #PowerRangersMovie. pic.twitter.com/MbJDR7PnfI

— Power Rangers (@ThePowerRangers) June 21, 2016

Menarik tentang Bryan ialah beliau pernah menyumbangkan suara untuk watak penjahat dalam siri Power Rangers sebelum ini. Jadi beliau sangat familiar dengan siri Power Rangers ini. Di bawah ini adalah video beliau sebagai salah satu watak penjahat dalam siri ini, Snizzard.

Power Rangers turut mengeluarkan teaser poster dan dengan perkembangan terbaru ini, harap-harap filem ini akan lebih menarik dan worth it dengan kehadiran Walter White.


Tanah Jalan Semarak, FELDA Tembak ‘Kaki’ Sendiri?

Tanggal 21 Disember 2017 menjadi satu titik hitam dalam sejarah FELDA apabila artikel ‘FELDA Hilang Hak Milik Tanah Jalan Semarak’ terpampang di muka depan akhbar Berita Harian. Tajuk besar itu kemudiannya disambung dengan ‘sub header’ berbunyi ‘Tanah bernilai lebih RM 200 juta yang kini dimajukan dengan projek Kuala Lumpur Vertical City (KLVC) dipercayai bertukar hak milik melalui transaksi diragui sejak 2014’.

Dua ayat ini tajam yang ditujukan secara terbuka kepada organisasi gergasi negara bukanlah publisiti yang diperlukan oleh FELDA yang sering digunakan sebagai modal dan senjata sesetengah pihak untuk kepentingan politik mereka. Serta-merta seluruh negara jadi gempar. Orang ramai yang tak pernah ambil tahu hal FELDA tiba-tiba buka mata. Berbakul-bakul makian dihambur rakyat jelata. Bagi pihak yang pro politik ke belah sana, hal ini ibarat ‘bola tanggung’ untuk di-smash sesedap rasa. Kenapa?

Disebabkan seluruh negara tahu, tanah FELDA di Jalan Semarak itu adalah satu ‘landmark’ mereka di Kuala Lumpur. Sebut sahaja Jalan Semarak, pasti akan teringat tentang FELDA (selain kelazatan Nasi Beriani Restoran Bismillah). Malah sewaktu ibu pejabat FELDA dipindahkan daripada situ ke bangunan baharu di Persiaran KLCC, bukannya sedikit yang mempertikai keperluan membina pejabat baharu dan ada juga pihak memainkan elemen sentimental ekoran perpindahan itu. Jadi, sudahlah pejabat dipindah, tanah tetapi perasaan itu tidak bertahan lama. Petang hari yang sama, FELDA panggil semua wakil media ke sidang akhbar khas untuk membuat penjelasan. Saya ikuti sidang ini daripada awal sehingga habis melalui siaran live Astro Awani di Facebook.

Yang turun memberi penjelasan bukannya orang lain tetapi Pengerusi FELDA sendiri iaitu Tan Sri Shahrir Abdul Samad. Di sinilah banyak hal yang kabur menjadi jelas. Rupa-rupanya FELDA bukannya tidak tahu tentang hal ini. Bahkan mereka sudah pun mula mengambil tindakan jauh lebih awal sebelum isu ini bocor ke pihak media. Berapa awal? Kira-kira 10 bulan sebelum isu menjadi kecoh iaitu pada Februari 2017.

FELDA mula sedar berlakunya transaksi meragukan terkait tadbir urus tanah di Jalan Semarak pada Januari 2017 atau dengan erti kata lain, selepas tampuk kepimpinan FELDA diambil alih Tan Sri Shahrir pada 6 Januari. Umum mengetahui Tan Sri Shahrir banyak melakukan reformasi dalaman sejak mula memimpin FELDA. Bahkan beberapa langkah yang diambilnya dipandang tidak popular dan dipersoalkan pelbagai pihak.

Semua tohmahan beliau buat tak dengar sahaja. Yang penting, FELDA tetap ‘jalan terus’! Kembali kepada topik – apakah transaksi-transaksi meragukan yang dimaksudkan berkenaan pemindah milikan tanah-tanah FELDA di Jalan Semarak ini? Untuk faham hal ini, kita fahami dahulu gambaran besar situasi yang berlaku. Anak syarikat FELDA iaitu FELDA Investment Corporation (FIC) telah diberi tanggungjawab untuk menyelia dan membuat keputusan-keputusan perlu bagi sebarang urusan pembangunan tanah ini.

Untuk itu FIC telah bekerjasama dengan syarikat Synergy Promenade Sdn. Bhd (SPSB). FIC kemudiannya memberikan kuasa ‘Power of Attorney’ (PA) kepada SPSB pada 3 Jun 2014. Ini memang satu proses biasa dalam mana-mana projek apabila empunya tanah bekerjasama dengan pihak ketiga dalam projek pembangunan. Malangnya, dengan kuasa sebagai PA yang membolehkan SPSB membuat keputusan terhadap kesemua lot tanah yang terlibat dalam perjanjian pembangunan, syarikat ini telah memindah milik 16 daripada 24 lot tanah yang asalnya milik FELDA menjadi miliknya sendiri.

Bagaimana mereka buat kerja kotor ini? Ia dilakukan secara ‘sah’ melalui empat transaksi perjanjian jual beli (sales and purchase agreement) (SPA) yang mereka ada-adakan sendiri. Melalui SPA ini, SPSB sebagai pentadbir tanah telah menjual tanah itu (yang hak milik asalnya pada FELDA) kepada dirinya sendiri. Transaksi ini pelik, tetapi benar-benar telah berlaku!

SPA pertama ditanda tangani pada 2 Disember 2015, diikuti tiga lagi SPA pada 7 November 2016. Suka saya ingatkan, Tan Sri Shahrir dilantik sebagai Pengerusi FELDA dan mula menjalankan tugas pada Januari 2017, dua bulan selepas hal ini berlaku. Jadi, apa tindakan FELDA?

Pada 20 Februari 2017, Ahli Lembaga Pengarah FELDA telah bersetuju untuk memasukkan kaveat persendirian ke atas tanah yang telah dipindah milik. Ini dilakukan selepas permohonan untuk mengguna kaveat pendaftar tidak diluluskan Pejabat Tanah dan Galian Wilayah Persekutuan atas sebab-sebab yang tidak dapat dipastikan.

Selanjutnya, firma guaman Tetuan Zul Rafique & Partners telah dilantik untuk menilai, melapor, memberi pandangan professional dan mewakili FELDA berkaitan tindakan lanjut yang boleh diambil berdasarkan peruntukan perundangan bagi memastikan kepentingan FELDA terpelihara.

Apakah itu kaveat? Ia adalah tindakan yang diambil oleh pihak yang merasakan dirinya mempunyai kepentingan ke atas sesuatu hartanah untuk menghalang pemilik tanah daripada terus melakukan sebarang urus niaga berkaitan tanah yang dimilikinya. Beza kaveat persendirian dan pendaftar adalah besar. Kaveat pendaftar lazimnya digunakan untuk mempertahankan kepentingan kerajaan persekutuan atau kerajaan negeri daripada berlakunya penipuan dan urusniaga palsu ke atas tanah yang didaftarkan kaveat ke atasnya. Manakala kaveat persendirian pula boleh dibatalkan dengan mudah oleh pemilik tanah yang berdaftar.

Disebabkan itulah daripada satu sisi, menjadi suatu hal pelik apabila FELDA tidak dibenarkan daripada meletak kaveat pendaftar ke atas tanah di Jalan Semarak. Bahkan ada cakap-cakap belakang yang mengatakan ‘pendedahan’ Berita Harian itu pun dirancang FELDA untuk membantu mempercepat proses tindakan selepas usaha menyelesaikannya secara elok sepanjang tahun tidak mendapat kerjasama beberapa pihak. Atas syor Yang Amat Berhormat Perdana Menteri, Datuk Seri Mohammad Najib Tun Abdul Razak sebagai menteri yang bertanggung jawab ke atas FELDA, dua laporan polis telah dibuat ke atas SPSB pada 12 Disember 2017 sebelum isu ini hangat di media dan satu lagi laporan susulan pada 28 Disember 2017.

Selepas itu berlaku beberapa siri siasatan polis dan Suruhanjaya Pencegahan Rasuah Malaysia (SPRM) ke atas FELDA, SPSB dan beberapa individu untuk membantu siasatan. FELDA telah memberi kerjasama penuh kepada semua badan terlibat. Berkat doa dan sokongan pelbagai pihak, FELDA akhirnya berjaya memasukkan kaveat pendaftar ke atas tanah ini pada 26 Disember 2017. Ini adalah satu proses penting untuk memperbetulkan keadaan.

Di peringkat dalaman, JPM telah melantik audit forensik bagi menyiasat tuduhan ke atas FELDA. Audit mula dijalankan pada 8 Januari 2018. Seminggu selepas itu, sekali lagi FELDA memperoleh kejayaan besar apabila pada 15 Januari satu momerandum persefahaman telah ditanda tangani antara FELDA dan SPSB.

Melalui perjanjian ini SPSB bersetuju untuk menyerahkan semula kesemua tanah yang telah dipindah milik kepada FELDA. Melalui perjanjian ini juga SPSB bersetuju untuk menanggung segala kos berkaitan pemindahan semula hak milik tanah kepada FELDA. Proses ini sedang berjalan dan sehingga 7 Mac 2018, 14 lot tanah FELDA di Jalan Semarak telah berjaya dipindah milik semula kepada FELDA dan didaftarkan atas nama FELDA.

Walaupun secara asas isu ini nampak seperti sudah selesai, tetapi masih ada satu soalan penting yang terus menjadi tanda tanya kepada seluruh rakyat Malaysia, khususnya golongan peneroka yang membangun FELDA dengan titik peluh mereka sendiri. Adakah melalui perjanjian antara FELDA dan SPSB dan selepas semua tanah dipindah milik semula kepada FELDA, isu ini akan ditutup begitu sahaja?

Adakah pelaku-pelaku yang menyebabkan FELDA hampir kehilangan tanahnya sendiri, hampir melibatkan kerugian ratus jutaan wang ringgit serta nilai sentimental ke atas tanah yang dikurniakan kerajaan persekutuan akan dibiarkan bebas tanpa diheret ke muka pengadilan? Jawapannya mudah sahaja – TIDAK.

Buktinya adalah sehingga hari ini, semua laporan polis yang dibuat FELDA ke atas SPSB tidak pernah ditarik balik. Malah proses audit dan pelaporan audit forensik dalaman yang dibuat juga tetap diteruskan seperti biasa. Bagi sesetengah pihak, isu tanah Jalan Semarak ini dilihat sebagai bukti kelemahan tadbir urus FELDA.

Tetapi bagi yang dapat melihat daripada gambaran lebih besar, sebenarnya tindakan yang diambil FELDA untuk menghadapi dan mengatasi masalah ini adalah bukti berlakunya perubahan dalam keseluruhan sistem tadbir urus organisasi itu.

FELDA yang dahulunya ‘kotor’ kini telah ‘dibersihkan’ dan ia kini sedia untuk meneruskan langkah ke hadapan.


Tanah Kubur Masih Merah, Keluarga Maradona Sudah Mula Rebut Harta Bernilai RM200 Juta

Keluarga ikon bola sepak dunia, Diego Maradona difahamkan sudah mula merebut kekayaan bernilai USD$ 66 juta (RM 200 juta). Difahamkan sekurang-kurangnya 16 orang sudah tampil untuk membuat tuntutan harta terbabit.

Legenda Argentina berusia 60 tahun, yang meninggal dunia pada 25 November lalu akibat serangan jantung, dilaporkan tidak meninggalkan sebarang wasiat kepada keluarganya.

Perang untuk mendapatkan harta Maradona bermula minggu ini apabila lima anaknya, tujuh anak luar nikah dan lima saudara perempuan Maradona tampil untuk menuntut harta pusaka pada pertemuan di sebuah lokasi rahsia di Buenos Aires.

“Perebutan untuk harta peninggalan Maradona tidak dapat ditandingi – ia akan menjadi seperti Piala Dunia,” kata salah satu sumber kepada The Sun.

Menurut surat tuntutan yang diberikan kepada mahkamah, ia mendedahkan bahawa harta milik Maradona termasuk wang tunai di Switzerland, Dubai dan di sini merangkumi hartanah di beberapa lokasi dan deretan kereta mewah.

Ia juga menunjukkan tuntutan wang tunai dari kontrak iklan dengan jenama besar termasuk Puma dan Coca-Cola.

Sepanjang kerjayanya sebagai pemain bola sepak dan jurulatih, Maradona memperoleh puluhan juta dolar melalui gaji dan wang sokongan dari syarikat-syarikat besar.

Difahamkan Maradona ada menyiapkan wasiat pada 2012 namun membatalkan empat tahun kemudian. Apa yang menjadi masalah sekarang adalah anak yang tidak rapat atau tidak pernah bertemu dengan Maradona juga kini boleh menuntut hak yang sama rata. Ini tidak boleh diterima oleh anak-anak Maradona yang lain, kata sumber terbabit.

Untuk rekod, khidmat Maradona digunakan dengan dua bayaran rekod dunia ketika dia hadir ke Barcelona dan kemudian Napoli. Dia juga dikatakan pemain dengan gaji tertinggi di dunia. Setelah bersara, dia telah mengurus tujuh kelab berbeza dan melatih pasukan Argentina ke Piala Dunia 2010.

Walaupun kariernya dalam bola sepak dilihat berjaya, dia turut mengalami pelbagai masalah kewangan dan terpalit dengan beberapa isu seperti penyalahgunaan dadah dan suka berparti.

Terdahulu, Maradona dirakam sedang melayan dadah sewaktu mengurus pasukan. Klik pautan di bawah untuk membaca.

Maradona Tenang, Dirakam ‘Layan’ Dadah Sewaktu Mengurus Pasukan?

Patung Diego Maradona Jadi Bahan Lawak Selepas Diperlihatkan Di India


Tanah Lebar 25 Kaki, Rumah 2 1/2 Tingkat Ini Ada Keunikan Tersendiri

Rumah 2 1/2 tingkat yang terletak di Toronto, Kanada ini dibina di atas sebuah tanah berukuran 25.66 kaki lebar dan 179.76 kaki panjang.

Rumah ini masih kelihatan luas apabila susun atur ruang dalam rumah mengamalkan konsep terbuka. Manakala, senirekanya berkonsepkan moden di luar dan dalam.

Bagi saya keunikan kediaman ini terletak pada penempatan ruangan di dalam rumah. Apabila anda melangkah masuk dari pintu utama, anda akan lihat satu lobi yang panjang dan di hujungnya terdapat tangga menghala ke bawah.

Di sebelah tingkap yang besar, kelihatan meja makan yang sesuai untuk bersosial. Ia seperti 2 dalam 1 jika tetamu hadir ke rumah ini, ruang tamu dan ruang makan.

Setelah itu, ruang makan dipisahkan dengan satu pintu yang bersebelahan dengan tangga ke tingkat atas. Di tepinya terdapat kabinet putih yang memanjang. Pemilihan warna putih juga membuatkan ruangan di dalam kediaman ini terasa luas.

Ruang tamu atau lebih tepat ruang keluarga terletak di antara dapur dan tanah bahagian belakang rumah. Ia sangat sesuai untuk ahli keluarga bersantai sambil makan, menonton televisyen dan juga buat aktiviti di luar.

Dipisahkan dengan aras lantai yang berbeza dan tangga serta siling tinggi, ia masih membuatkan ruang ini luas meskipun fungsi berbeza.

Berbalik ke tangga di hujung lobi pula, ia menghala ke arah ruang bawah tanah. Di situ ditempatkan peralatan gimnasium, dan permainan. Ia boleh dikatakan satu ruang yang lebih persendirian berbanding ruang keluarga di atas.

Tangga ke tingkat atas pula terletak di sebelah ruang makan. Kediaman ini mempunyai 4 bilik tidur dan 1 bilik kecil serbaguna dan 4 bilik air. Dua bilik tidur di sebelah kiri mempunyai tingkap yang besar membolehkan cahaya matahari masuk ke dalam. Seperti ada lorong, anda akan dibawa ke bilik tidur ketiga dan bilik tidur utama.

Baca: Lelaki Bujang Ini Kongsi Tip Bagaimana Hias Rumah Teres Setingkat Jadi Sebegini Cantik

Tambahan pula, tanah di belakang bangunan ini memanjang hingga ke hujung dan dilapisi dengan rumput yang kehijauan. Ia membuatkan penghuni terasa aman dan selesa. Lebih-lebih lagi terdapat pelantar besar di antara ruang dalam dan luar kediaman. Mudah untuk buat majlis BBQ atau buat aktiviti sukaneka.

Jika ada tanah seluas tapak rumah ini, anda masih boleh membina sebuah kediaman keluarga yang kelihatan luas dan cantik dengan penyusunan ruangan dan penetapan fungsi ruang yang saling melengkapi satu sama lain. Bagi saya, pemilik rumah ini mementingkan keselesaan ahli keluarga dengan penekanan fungsi ruang untuk penghuni rumah.


Tanah Mendap Punca Myvi Kuning Terperosok Dalam Lubang

Selain daripada sikap pemandu yang cuai dijalan raya, faktor jalan rosak juga menjadi penyumbang utama kemalangan jalan raya di Malaysia

Semalam kecoh di media sosial mengenai berita yang melibatkan sebuah kereta Myvi yang dipandu oleh seorang wanita terperosok masuk ke dalam satu lubang yang berpunca daripada tanah mendap.

Kejadian berlaku di Jalan Maharajalela pada jam 11.35 malam semalam yang melibatkan sebuah kereta Perodua Myvi berwarna kuning yang dipandu sendirian oleh seorang wanita.

Namun begitu, pemandu wanita terbabt tidak mengalami sebarang kecederaan. Kerja-kerja membaik pulih jalan yang mendap itu telah dijalankan seawal pagi ini oleh Dewan Bandaraya Kuala Lumpur (DBKL).

Semalam tular di laman Twitter, di mana seorang pengguna Twitter, @HafizShukaime memuat naik beberapa keping gambar menunjukkan kejadian tersebut berlaku dan menasihati orang ramai supaya tidak menggunakan laluan tersebut ekoran kejadian itu

Elak lalu area stadium merdeka gang pic.twitter.com/n4TPt26idj

— MHS (@HafizShukaime) November 24, 2019

Di ruangan komen perkongsian tersebut, seorang lagi netizen turut berkongsikan rakaman kereta tersebut dinaikan oleh sebuah kren.

Menurut Ketua Jabatan Siasatan dan Penguatkuasaan Trafik Kuala Lumpur, Asisten Komisioner Zulkefly Yahya, siasatan awal mendapati berlaku kejadian tanah mendap sekitar tiga meter persegi keluasannya di Jalan Maharajalela menghala ke Jalan Loke Yew.

Rata-rata netizen meluahkan kebimbangan mereka terhadap keadaan yang menimpa mangsa kejadian tersebut.

Pemilik kereta boleh buat aduan pada PBT yang terlibat untuk buat tuntutan ganti rugi. Namun perlu dilihat adakah jalan tersebut dimiliki oleh PBT atau lain-lain.

— Xavier Naxa (@XavierNaxa) November 24, 2019

— Raja רָגָ׳ה ராஜா (@rajan_2009) November 24, 2019

— فاره چوللين (@cullen_farrah) November 24, 2019

Namun, tidak kurang juga yang berjenaka tentang insiden yang berlaku ini kerana melibatkan kereta Myvi. Ini kerana kereta Perodua Myvi dianggap kereta legend di Malaysia.

Apahal myvi je selalu kene bende2 mcm ni.. kereta terbang dia.. kereta terjunam pun dia nak sapu

— marrmarr (@pokkeboq) November 24, 2019

Tanah mendap tak kisah sangat. Tapi kenapa selalu terjadi pada myvi? Kena fitnah teruk myvi ni dari dulu sampai sekarang. Hahaha

Eh bila perodua keluaqkan model terbaru? X tau pulak lani boleh gerudi tanah. Apa2 pun harap driver dia selamat dan x cedera.

Namun begitu, jenaka seperti ini tidak patut dilakukan kerana ianya melibatkan nyawa seseorang. Diharapkan kita akan lebih berhati-hati dan lebih sensitif dalam sesuatu perkara.

Terdahulu, sebuah kereta Perodua Myvi terlibat dalam satu kemalangan di Thailand sehingga meragut nyawa 5 orang rakyat sana. Klik pautan di bawah untuk bacaan lanjut.

Pemandu Myvi Yang Kemalangan Di Thailand Dilaporkan Tidak Mempunyai Lesen Memandu

Netizen Terpegun Dengan Skil Pemandu Myvi Ini Untuk Elak Bayar Tol

Yang Di-Pertuan Agong Periksa Kemalangan Di Dua Lokasi Berbeza Sekitar Putrajaya


Tanah Perkuburan Ini Dibina Kepada ‘Mereka’ Yang Mati Disebabkan Plastik

Ini adalah masa untuk panik. Hutan kita terbakar, lapangan ais kita semakin mencair dan kemusnahan alam semakin hari semakin menjadi-jadi.

Walaupun beberapa suara telah membunyikan tanda amaran sebagai langkah berjaga-jaga bahawa bumi kita sudah tenat.

Kita masih meneruskan hidup seharian seperti biasa, seolah-olah tiada apa yang berlaku. Manakala di belakang laman rumah kita, plastik semakin hari semakin bertimbun.

Terkini, di atas kejahilan dan sikap tidak peduli manusia. Kita sedang memberi ancaman kepada kehidupan laut.

Untuk rekod, di India saja hampir 120 mamalia laut – termasuk ikan lumba-lumba, porpoise dan paus didapati mati di laut Mumbai dan sekitarnya.

Bangkai mereka terdampar ke persisir pantai dalam jumlah yang besar di pantai Goa dan Kerala. Salah siapa? Ya, salah plastik. Bukan salah kita.

6.4 juta tan sampah laut dilepaskan ke laut setiap tahun. Sampah pantai – 50 peratus yang merupakan sisa plastik – menimbulkan ancaman serius kepada kehidupan marin kita.

Pencemaran air dan plastik, overexploitation dan perubahan iklim telah menyebabkan kepupusan 15 spesies marin, dan pada masa ini mengancam hampir 700 nyawa lagi.

Sebuah syarikat sukan air telah menjalankan tanggungjawab sosial bagi memberi kesedaran kepada alam sekitar dengan membina tanah perkuburan marin bagi mengingati kehidupan laut yang meninggal dunia disebabkan kecuaian kita.

Selama tiga bulan yang lalu, Jellyfish Watersports yang berpusat di Kerala telah bekerjasama dengan aktivis alam sekitar Aakash Ranison, untuk menyebarkan kesedaran mengenai kesan pencemaran plastik.

Pada 4 Disember 2019 yang juga menjadi Hari Pemuliharaan Hidupan Liar Dunia, Tanah Perkuburan Marin pertama di dunia telah dibina sepenuhnya daripada botol plastik.

Ia mewakili masa depan hidup akuatik kita dan memberi amaran tentang apa yang akan berlaku kepada mereka.

Pemakaman ini bagi memberi penghormatan kepada lapan jenis spesies marin yang terancam. Ia juga untuk mengingatkan kita tentang kesan daripada kita keegoan kita.

Walaupun jalannya dilihat masih panjang, tapi ia harus bermula hari ini kerana kesannya nanti akan memberi kebaikan kepada kehidupan laut kita untuk berehat dan selamat dari plastik.

Kami pernah menulis beberapa kesan pencemaran global kepada alam sekitar. Klik pautan di bawah untuk membaca.

Lihat Bagaimana Pemanasan Global Mengubah Bentuk Muka Bumi Switzerland Secara Drastik

Kecewa Isu Sampah Tidak Selesai, Lelaki Ini Buat ‘Penghantaran Khas’ Ke Ibu Pejabat Foodpanda

Tiga Lokasi Di Malaysia Bakal Tenggelam Menjelang 2050


Tanah Rizab Melayu Tak Ada Nilai? Anda Akan Fikir Dua Kali Setelah Baca Ini

Nota Editor: Terima kasih kepada Tuan Hafizal Ahlan, seorang juruukur dan pelabur hartanah, kerana sudi menulis dan berkongsi penulisan ini di The Vocket. Semoga penulisan ini mengubah persepsi masyarakat tentang Tanah Rizab Melayu. Ikuti lebih banyak tip urus, jual, dan beli tanah di Facebook beliau di sini.

Hari ini saya nak kongsi pula dengan saudara pasal Tanah Rizab Melayu.

Untuk makluman saudara, Tanah Rizab Melayu ini, hanya untuk orang Melayu sahaja.

Kumpulan ini sahaja yang boleh beli – pajak, gadai tanah ini. Bangsa-bangsa lain yang bukan Melayu tak boleh miliki tanah jenis ini.

Cuma sekarang nii kan, bila sebut je Tanah Rizab Melayu, ramai yang fikir..

..tanah ni tak ada value lah. Murahlah. Nak jual susah lah. Nak loan bank leceh lah. Dan macam-macam lagilah.

Keadaan ini berlaku sebab kadar kenaikan nilai Tanah Rizab Melayu agak perlahan kalau dibandingkan dengan tanah freehold.

Tambahan pula, pasaran Tanah Rizab Melayu pulak terhad kepada orang Melayu sahaja.

Akibatnya, permintaan dan penawaran atas Tanah Rizab Melayu ini, agak terbatas.

Tapi.. saya agak kurang setuju dengan pandangan ini.

Berapa ramai orang Melayu yang masih tinggal di flat-flat di Lembah Klang?

Berapa ramai orang Melayu yang masih tinggal di apartment dan kondo di Lembah Klang?

Berapa ramai pula orang Melayu yang masih tinggal di taman-taman perumahan. Yang luas rumah mereka sekitar 20×70 atau 18×65.

Berapa ramai pula orang Melayu yang dah habis belajar, berhijrah datang ke Lembah Klang setiap tahun?

Saya percaya, jumlah dia, amat ramai saudara.

Soalnya, takkan mereka selama-lamanya nak tinggal di tempat macam ini. Satu hari nanti, mereka mesti nak upgrade.

Rumah yang lebih luas sikit, ada halaman rumah, landed property. Harga pula, berpatutan.

Jadi.. di mana mereka nak beli tanah yang murah sikit tu saudara?

Bagi mereka yang banyak duit, mereka boleh beli semi D, banglo. Tempat yang best-best, yang harga dia jutaan ringgit.

Tapi bagi mereka yang sederhana ni, macam mana?

Saya percaya, Tanah Rizab Melayulah, tempat yang paling sesuai.

Sebab dikelilingi dengan jiran-jiran Melayu. Lepas tu, boleh pergi masjid sama-sama dan mengaji sama-sama.

Dari segi lokasi pulak, banyak Tanah Rizab Melayu sekarang ini, lokasi dia dah bagus. Lengkap dengan semua kemudahan. Macam jalan tar, longkang, bekalan elektrik dan bekalan air.

Dikelilingi pula oleh taman-taman perumahan.

Cuba saudara tengok harga Tanah Rizab Melayu di Bangi, Kajang, Sungai Penchala, Gombak, Jalan Kebun, Dengkil, Keramat, Kampung Baru Kuala Lumpur. Wowowow, boleh tahan juga!

Dari segi harga pulak sekarang ini, rumah teres dua tingkat 20×70 di Kuala Lumpur dan Selangor, ramai pemaju jual, paling tidak pun, sekitar RM550 ribu seunit.

Kalau kita buat rumah sendiri, atas Tanah Rizab Melayu, RM550 ribu tu boleh dapat banglo setingkat, saudara.

Selain itu, Tanah Rizab Melayu pun, sekarang ini, boleh OD (overdraf). Boleh cagar di bank, refinance. Pendek kata, senang juga kalau hendak dicairkan.

Jadi, isu loan, isu pinjaman.. tak ada masalah.

Saya amat percaya, tak lama lagi, bila harga rumah landed naik mendadak-mendadak, dan harga itu sampai tahap, tak munasabah..

..gerenti waktu itu, permintaan Tanah Rizab Melayu juga akan naik, saudara.

Orang Melayu akan beralih arah. Beli Tanah Rizab Melayu disebabkan harga dia yang jauh lebih murah berbanding rumah biasa.

Yakinlah, akan datang bagi mereka yang ada tanah di Lembah Klang, yang ada geran individu, walaupun seekar, semuanya akan tersenyum lebar.

BACA: 10 Soal Jawab Anda Kena Tahu Sebelum Jual Beli Tanah Lot

BACA: Meneroka Peluang Baru Hartanah Melalui Crowd Funding

LIKE dan FOLLOW Vocket di Facebook serta Instagram


Tanah Runtuh Boleh Berlaku Lagi, Perdana Menteri Jepun Arah Penduduk Segera Berpindah

Hujan masih lagi membasahi kawasan Atami di Jepun ketika pihak penyelamat sedang giat melakukan operasi mencari dan menyelamat mangsa-mangsa yang hilang dalam satu kejadian tanah runtuh yang berlaku baru-baru ini.

Menurut seorang wakil pegawai pemerintah tempatan, sepuluh orang mangsa telah berjaya diselamatkan, dua orang disahkan meninggal dunia, manakala 20 orang lagi masih hilang dalam insiden bencana alam yang berlaku di Atami, Wilayah Shizuoka.

“Kami meneruskan operasi menyelamat pada awal pagi dengan sekitar 1,000 penyelamat, termasuk 140 tentera.

“Pada masa yang sama, kami berusaha sedaya upaya untuk mencari mangsa yang masih terselamat secepat mungkin sambil menjalankan operasi dengan penuh berjaga-jaga kerana hujan masih turun ketika ini,” terang wakil pegawai pengurusan bencana wilayah Shizuoka.

Kira-kira 2,800 buah rumah di Atami ditinggalkan tanpa bekalan elektrik, kata Tokyo Electric Power Company. Bandar ini adalah pusat peranginan air panas yang terkenal yang terletak 90km dari Tokyo.

#BREAKING: There are fears for at least 19 people currently missing after a mudslide hit homes in Atami, Japan, west of Tokyo.

Rescue workers are currently underway to search for the missing people . pic.twitter.com/WP1qxtqLdN

— 10 News First (@10NewsFirst) July 3, 2021

Perdana Menteri Jepun, Yoshihide Suga telah memberi amaran kepada penduduk agar tetap waspada terhadap sebarang kejadian tanah runtuh susulan yang mungkin berlaku ekoran tiada tanda-tanda hujan akan berhenti dalam waktu terdekat.

Difahamkan hampir 80 buah rumah telah musnah di dalam kejadian tanah runtuh yang mencapai kira-kira sejauh dua kilometer. Seramai 20,000 penduduk serta penduduk bandar lain di Shizuoka telah diperintahkan untuk ‘berpindah segera dengan selamat’ setelah insiden di Atami berlaku.

Pihak berkuasa tempatan telah memberi amaran kepada penduduk sebelum ini agar melindungi diri mereka dari situasi yang boleh ‘mengancam keselamatan’ setelah 12.4 inci hujan turun dalam tempoh 48 jam — 30% lebih tinggi daripada purata hujan yang turun sepanjang bulan Julai di bandar Atami yang terkenal dengan sumber air panas semula jadi.

Pada bulan Februari lalu, wilayah Fukushima digemparkan dengan kejadian gempa bumi berukuran 7.1 magnitud.

Lihat Rakaman Situasi ‘Tenang’ Dialami Rakyat Jepun Saat Gempa 7.1 Gegarkan Wilayah Fukushima

Lihat Peta Asia Tenggara Kejadian Gempa Bumi Dan Laluan Taufan Sepanjang 25 Tahun

Gempa Bumi Kuat Di Fukushima, Kereta Api Laju ‘Shinkansen’ Dihentikan Operasi


Anda Mungkin Fikir Ini Hasil Seni 3D Di Kuala Lumpur Tapi Tunggu Sehingga Anda Lihat Ke Dalam

Ini bukan 3D art tapi ini betul betul terjadi di Malaysia. Sebentar tadi pengguna Internet di kejutkan dengan gambar gambar tanah runtuh di simpang empat Jalan Imbi. Akibat daripada kejadian itu, perkhidmatan KL Monorail dari stesen Hang Tuah ke stesen Jalan Imbi diberhentikan serta merta. Kami nasihatkan anda elak dari memasuki kawasan Times Square dan Bukit Bintang. Pasti sesak.


Dakwa Tanam Kaki Dalam Pasir Bantu Pulihkan Strok, ‘Ikhtiar’ Keluarga Ini Raih Perhatian Netizen

Sudah menjadi lumrah orang ramai sanggup melakukan apa sahaja dalam usah memastikan yang tersayang dapat kembali sihat. Lebih-lebih lagi melibatkan ahli keluarga sendiri.

Terbaharu, tular menerusi TikTok @sueee_89 yang memperlihatkan ikhtiar keluarga mereka dalam membantu ayahnya pulih daripada strok dengan menanam kaki pesakit pada pasir pantai.

Lebih menarik perhatian ramai, keluarga ini berjaya mendapat khidmat daripada jentolak dalam memudahkan pasir dikorek bagi tujuan penanaman kaki.

♬ original sound – AHMAD MUHAMMAD – AHMAD MUHAMMAD

Di sangka sekadar hoax, rata-rata netizen yang pernah melakukan kaedah ikhtiar ini buat keluarga mereka memaklumkan kaedah ini sedikit sebanyak berjaya membantu mereka yang mengalami strok.

Malah, terdapat netizen yang memaklumkan ayahnya sudah dapat berjalan semula dengan mengamalkan kaedah ini beserta berusaha mendapatkan rawatan menerusi fisioterapi.

Ayah tak strok. Tapi xboleh jalan sbb bedridden lama. kaki darah X jalan lama. Selain pegi fisio, setiap minggu ibu bawak pi tanam kaki dekat pasir Pantai depan rumah. More like terapi je la. Skrg ayah dah boleh jalan, Naik motor, potong rumput luar rumah hahahahahahajajajajajaj

— N E Y R A (@neyrashazeyra) November 10, 2022

Ayah boyfriend saya pun pernah lumpuh sampai tak boleh jalan. Lama sampai habis harta keluarga dia buat pergi berubat ayah dia. Salah satu cara diorang guna pun tanamkan ayah lam pasir pantai sampai tinggal kepala je jugak. Sekarang alhamdulillah dah boleh jalan bawak motor semua

Arwah nenek saya pernah buat tapi tak pakai kete sodok gali ngan cok jah.. Alhamdulillah, disamping berurut ngan makan ubat doktor boleh jalan ..😁

— Potter out (@ZohaIrwan) November 10, 2022

Untuk pengetahuan, tidak sampai 24 jam video ini dimuat naik di TikTok, perkongsian wanita ini telah meraih lebih 1.2 juta tontonan yang rata-ratanya teruja untuk mengetahui keberkesanan kaedah penanaman kaki dalam pasir ini.


10 Tanda Cinta Yang Tidak Ketara Tetapi Lebih Bernilai Berbanding Ungkapan “I Love You”

Bagaimana anda tahu pasangan anda seorang yang serius dalam perhubungan? Adakah si dia benar-benar mencintai anda atau ada agenda lain disebaliknya?

Sebenarnya sesiapa sahaja boleh mengungkapkan “I love you” tanpa ada rasa cinta di hatinya. Tetapi ada satu cara untuk mengenalpasti tanda-tanda seseorang menyintai anda. Tetapi jangan tersalah tafsir pula apabila seseorang berbuat baik dengan anda. Jadikan diri lebih prihatin dalam melakukan penilaian sebegini.

Berikut adalah 10 tanda cinta seseorang mencintai anda, terutama lelaki kerana ada kata-kata menyatakan “Jangan percaya apa yang lelaki katakan, hanya percaya apa yang lelaki lakukan.”

1. Dia hanya pergi ke tempat yang anda mahu pergi atau dimana anda berada

Kebiasaannya orang akan ada tempat yang dia tidak suka kunjungi atau hadiri. Tetapi kerana anda mahu pergi ke situ atau anda berada di situ, ia menyebabkan dirinya turut terdorong untuk hadir disitu. Tempat yang tak suka terus bertukar menjadi tempat yang perlu dikunjungi/dihadiri. Semuanya kerana anda! So sweet!

2. Dia berada disisi anda walaupun itu penyakit berjangkit

Ini kerana dia mahu menjadi orang penting disaat anda mengharungi kesakitan. Dia mahu menjadi penjaga dan pelindung tatkala anda sakit. Waktu itulah dia menunjukkan rasa cinta dan pengabadian cinta kepada anda. Baginya, menjaga anda semalaman sehingga sembuh lebih bermakna berbanding malam berlalu tanpa anda di dalam hidupnya.

Dia berbuat demikian bukanlah kerana mahu menunjuk-nunjuk bahawa dirinya mampu. Tetapi dia hanya mahu menggembirakan anda dan rakan-rakan yang rapat dengan anda juga. Untunglah kawan, dapat tumpang sekaki!

Walaupun dia tak tahu masak, dia akan belajar masak bagi menyediakan makanan yang anda suka. Jika tidak cukup masa, dia akan beli makanan itu dan berikan kepada anda sebagai tanda ingatan bahawa dia tahu apa yang anda suka dan perlukan.

5. Dia jumpa anda sejurus balik daripada perjalanan jauh

Dia sudah tidak dapat menanggung rindu kejauhan daripada anda. Maka, tanpa membuang masa dia terus berjumpa anda sejurus menjejakkan kaki di tanah air. Oh ya! Biasanya dia turut bawa hadiah untuk anda. Nantikannya!

Dia tidak akan membiarkan anda ternanti-nanti begitu lama. Dia akan tetap membalas mesej anda walaupun dalam kesibukan kerja atau ada situasi yang tidak dapat dielakkan. Ini kerana dia tidak mahu anda risau dan susah hati kerananya. Sekiranya dia biasa berbuat begitu tetapi tiba-tiba tidak membalas atau menghantar mesej kepada anda, laporkan kepada polis segera. Mungkin sesuatu telah terjadi kepadanya.

7. Dia fokus perkara kecil tentang anda tetapi penting baginya

Dia akan ingat dan tulis di dalam buku atau telefon tentang apa yang anda suka, apa yang anda benci, apa yang anda alergik dan lain-lain lagi kerana dia tidak mahu terlepas pandang hingga menyebabkan anda terasa hati atau jatuh sakit kerana kurang keprihatinannya terhadap anda.

8. Dia akan cuba menjodohkan rakan dia dengan rakan anda

Kadang-kala anda berpakat dengan si dia juga untuk menjodohkan rakan-rakan anda yang masih bujang dan keseorangan. Ini kerana dia mahu rakan-rakannya menjadi lebih rapat dengan anda. Salah satu caranya ialah merapatkan rakan dia dengan rakan anda. Brilliant kan! Ini membuatkan anda lebih rapat dengan kehidupannya.

9. Dia mahu bawa beg anda atau apa sahaja yang ada di tangan anda

Ini seorang lelaki yang bertanggungjawab tanpa mementingkan imej dirinya. Kebiasaannya kita akan lihat lelaki membawakan beg tangan pasangannya. Malah ada yang turut memegang semua beg kertas membeli-belah. Tetapi anda juga perlu berhati-hati kerana ada jenis lelaki yang lepas tangan apabila sudah berkahwin kelak. Contohnya, dia akan berjalan seorang diri di depan anda, sedangkan anda terpaksa mendukung anak dan memimpin tangan anak yang seorang lagi. Tidak patut! Tidak patut!

Aksinya dan interaksinya tetap sama sewaktu dia berdepan dengan rakan-rakan dan keluarganya. Maka, dia tidak berpura-pura. Malah, dia tidak malu memperkenalkan anda sebagai pasangannya. Dan lebih membanggakan dia menceritakan perancangannya dengan rakan dan keluarga untuk mengahwini anda.

Wah! Love is in the air! Baca 10 perkara ini terus teringat si dia kan.

Maka, anda tidak perlu rasa tidak dicintai atau tidak selamat kerana si dia tidak menyatakan ungkapan cinta setiap hari. Anda boleh tahu dia cinta anda melalui pandangan matanya, kelakuannya dan rasa ambil beratnya terhadap anda.

Namun begitu, jangan mengambil serius kebaikannya sekiranya si dia tidak menyatakan apakah nama perhubungan anda dengan dia kerana dikhuatiri dia hanya berbuat baik sesama insan sahaja. Tiada apa yang istimewa diantaranya. Oleh itu, berhati-hatilah dalam mencari pasangan. Ini hanyalah rujukan sahaja. Bukan ultimate facts dalam perhubungan cinta.

LIKE dan FOLLOW Vocket di Facebook serta Instagram


Lama Tak Jumpa ‘Ex Boss’ Tapi Semalam Aku Belajar 4 Perkara Tentang Hidup Daripada Dia

Petang tadi bekas rakan sekerja ajak melepak. Sebenarnya dia ex-boss aku, baik orangnya. Tak suka gaduh, senyum selalu dan susah nak cakap tidak, semuanya ok, boleh.

Kalau ikut buku Personality Plus, ex-boss aku ni klasik Phlegmatic-Sanguine. Kalau ada orang yang tak suka dia memang pasti mamat ni yang problem, bukan ex-boss aku. Susah nak jumpa orang sebaik dan sepositif dia.

Dulu masa kerja sekali, aku ni ibarat ‘problem child’, semua benda aku nak langgar tapi ex-boss aku ni lah yang ajar aku bertenang. Walaupun dah 9 tahun aku meninggalkan dia, kami masih berhubung baik. Kadang-kadang ex-boss aku ni dah macam ‘shrink’ aku.

Ex-boss aku ni ada diploma saja, tak ada degree tapi i, semua benda boleh buat. Boleh bertutur bahasa Inggeris tapi taklah macam Faizal Tahir, biasa-biasa saja. Aku tak pernah anggap ex-boss aku ni orang akademik sebab dia bukannya orang yang rajin membaca.

Walaupun dia tua 9 tahun daripada aku, tak pernah dia gunakan faktor ‘aku makan garam lebih daripada kau’ pada aku. Dia tahu aku ni agresif dan banyak membaca, selalulah dia yang ikut rentak aku. Banyak kali dia tengok aku terjun longkang disebabkan kedegilan aku, tapi tak pernah dia perleceh aku.

Nak jadi cerita, tahun 2013 aku ajak dia sambung belajar, buat MBA di UUM. Aku dah separuh jalan dah masa ni. Aku pesan kat ex-boss aku, jangan risau, aku bantu, aku kawtim segala-galanya. Ada 14 subjek semuanya rasa aku. Bila dia tanya pada aku,

“Ala. Yang susah tu 2, 3 je. Jangan risaulah,” jawab aku tapi dalam hati aku cakap, untuk hang, semua subjek susah. Tapi aku tak sampai hati nak beritahu. Kadang-kadang dia komplen,

“Hang cakap subjek sem lepas susah, tapi awat yang ni pun susah jugak?”

Aku cakap, “Ala. Sem ni je susah, sem depan ok lah.”

Lama-lama dia tahu game aku sebab sem depan pun dia tanya soalan yang sama. Sampai sekarang kami gelak terkekek-kekek kalau teringat.

Bukan aku nak pandang rendah pada dia, tapi aku kenal dia, keupayaan dia. Lagipun kali terakhir dia serius belajar ialah masa aku sekolah rendah lagi, tahun 80-an. Bayangkan dah berapa lama dia tak buka buku akademik.

Dipendekkan cerita, tahun 2015 dia grad, habis juga. Biasalah, dah habis Master, ramai kawan ajak buat DBA atau PHD. Aku memang taklah sebab aku sibuk dengan ‘benda’ aku tapi ex-boss aku ni serius pula fikir nak teruskan perjuangan.

Banyak kali aku bagi ‘hint’ buat PHD ni susah. Walaupun dia dah pergi kolokium beberapa kali, aku masih tak yakin dia boleh lakukan ini. Dah serahkan proposal pun masih aku ragu-ragu lagi. Proposal lulus pun aku was-was lagi.

Akhir sekali kami bersembang, hujung tahun lepas.

Tadi, selepas berbulan-bulan tak bertemu, dia kata pada aku,

“Weh. Aku dah lepas dah 2 subjek yang wajib tu.” Nak tersembur teh tarik aku sebab aku ingat dia dah drop idea sambung belajar tu. Diterangnya satu-persatu apa yang bakal dibuat sampai proposal defence.

Dan buat pertama kalinya aku rasa, mungkin orang tua ni boleh lakukannya.

‘Huff and puff what may be, he will makes it through, unbelievable!’

Makanya, apa pengajaran untuk aku hari ini? Banyak.

1. Usia bukan penghalang (50 tahun dah oiii).

2. Aku tak boleh protect orang selama-lamanya. Kalau nak tengok orang tu terbang tinggi, aku kena belajar lepaskan dia.

3. Kalau ada ‘sebab yang kuat’, bagaimana nak menghadapinya bukanlah masalah besar lagi.

4. Never underestimate human determination.

Bahasa Inggeris ex-boss aku masih biasa-biasa, minat dia hendak membaca masih seperti dulu juga, gangguan dan cabaran akan berganda, tapi yang aku tahu, ex-boss aku pasti akan selesaikan perjuangan.

Kita selalu dengar cliche be a leader, not just manager. Bukan senang nak jadi satu, tapi ex-boss aku ni thru-and-thru real leader. Kalau dia suruh aku terjun dalam lubang, aku terjun tak banyak soal. Ok. Aku tanya juga 2, 3 soalan tapi terjun tetap terjun.

Sebab apa aku masih stick dengan ex-boss aku ni dari dulu sampai sekarang? Sebab dia tak habis-habis ajar aku pasal hidup walaupun dia tak pernah nak mengajar sebenarnya.

PS: Kalau korang ada ex-boss yg bagus, apa kata call just to say hi today.


Tanda Kahwin Itu Rezeki, Peminat Bola Di England Menang Loteri RM55,000 Pada Hari Perkahwinan

Seorang pengantin lelaki terkejut setelah menyedari bahawa dia berjaya memenangi £ 10,000 (RM55,000) apabila taruhannya mengena pada hari perkahwinannya.

Richard Purcell, seorang peminat bola sepak berusia 57 tahun dari Widnes, Cheshire jelas menunjukkan bahawa dia sedang sibuk menguruskan perkahwinan dengan isterinya, Victoria sehingga lupa untuk memeriksa kupon yang dia taruhkan untuk aksi bola sepak Sabtu lalu.

Dia yang mempertaruhkan dengan kupon Goals Galore No Draw kemudiannya melihat keputusan perlawanan dan mula menyedari semua yang dia taruhkan untuk memenangi wang ribuan pound mengena.

Bagi anda yang tidak tahu, Goals Galore No Draw adalah pertaruhan di mana anda mesti memilih perlawanan di mana kedua-dua pasukan menjaringkan gol tetapi keputusannya tidak berakhir dengan seri.

Antara perlawanan yang dipertaruhkan oleh Purcell adalah perlawanan di antara pasukan Arbroath dan Ayr, Annan Athletic dan Queen’s Park, Burton Albion dan Doncaster Rovers, AFC Wimbledon dan Crewe Alexandra, Leyton Orient dan Crawley Town, terakhir sekali Newport County dan Oldham Athletic.

Ketika ditemubual oleh Liverpool Echo, dia berkata bahawa dia sibuk menjayakan majlis perkahwinannya dengan isteri dan terkejut apabila melihat sejumlah wang dimasukkan ke dalam akaunnya.

“Saya akan menggunakannya dengan baik. Mengenai bulan madu, kami telah menempah hotel yang bagus di Chester. Saya lelaki paling beruntung yang masih hidup – dan bukan hanya kerana pengantin perempuan saya.”

Terdahulu, seorang anak daripada orang ketiga terkaya di Malaysia telah memilih jalan untuk menjadi Sami Buddha di Thailand. Klik pautan di bawah untuk membaca.

Kisah Anak Kepada Orang Ketiga Terkaya Di Malaysia Yang Memilih Untuk Menjadi Sami Buddha


10 Ciri Ini Tanda Anda Memiliki Mental Yang Kuat

Hidup ini memang penuh dengan liku-liku, sebab itulah kita perlu memiliki ketahanan mental yang kuat untuk terus hidup dalam dunia yang penuh dengan cabaran ini. Kadang-kala ujian yang datang boleh melemahkan semangat atau timbulnya rasa putus asa dalam diri. Kata orang tua ‘hidup ini umpama roda, ada masa kita di atas, ada masa kita dibawah.’

Kebiasaanya, kejayaan milik orang yang mempunyai sifat percaya diri yang baik atau lebih mesra dipanggil mempunyai mental yang kuat! Ini kerana, sifat ini membuatkan mereka dapat mengawal emosi walau dalam apa jua keadaan sekali pun.

Hasilnya, pemikiran dan tingkah laku inilah yang menjadi sebahagian daripada kunci mereka cemerlang dan bahagia dalam hidup. Tidak dinafikan, semua orang berhak untuk memiliki mental yang kuat. Asalkan ada kemahuan dan keberanian untuk melakukannya. Supaya lebih jelas, kali ini saya akan cuba membahas ciri-ciri yang ada pada orang yang memiliki mental yang kuat.

1. Bertanggungjawab
Orang yang memiliki mental yang kuat tidak duduk termenung mengenang nasib yang menimpa dirinya. Tidak minta dikasihi walau seteruk mana pun ujian yang hadir. Mereka mengambil langkah bertanggungjawab terhadap perbuatan yang telah mereka lakukan dan sentiasa memahami yang hidup ini tidaklah mudah.

2. Mereka tidak dikawal
Orang yang memiliki sifat ini tidak membenarkan sesiapa sahaja mengawal diri mereka. Mereka tidak mengizinkan orang lain berkuasa di atas hidup mereka dan sekiranya mereka melakukan kesalahan, mereka tidak akan menyalahkan orang lain. Mereka boleh memberi respon dalam pelbagai keadaan dengan cara yang bijak. Mereka inilah orang yang ‘berani buat berani tanggung.’

3. Boleh mengawal emosi
Antara paling ketara yang dapat dilihat adalah orang seperti boleh mengawal emosi mereka. Contohnya bila berhadapan dengan situasi yang teruk seperti kehilangan dompet. Selalunya mereka tidak akan mengeluh dan cuba fokus kepada apa yang patut dilakukan.

Menyedari sesuatu yang lebih penting perlu diutamakan dan terus melakukan tindakan. Menurut pendapat mereka, tiada satu masalah pun yang tidak dapat diselesaikan. Katanya ‘ bukan mati pun.’

4. Tidak ikut orang lain
Hanya kerana ramai orang lakukan sesuatu perkara, ini tidak bermakna mereka juga turut perlu melakukan perkara yang sama. Pemikiran mereka tidak mudah dipengaruh. Dan mereka juga sangat tegas dan yakin dengan pendiriannya.

5. Tidak peduli perasaan orang lain
Orang yang memiliki mental yang kuat tidak menghiraukan tanggapan orang lain, mereka sedar bahawa tidak perlu menyenangkan semua orang. Mereka tidak takut untuk berkata tidak atau berkata benar jika diperlukan.

Prinsip mereka adalah berusaha untuk menjadi baik dan berlaku adil kepada semua orang, dalam masa yang sama boleh menangani sifat marah orang terhadap dirinya.

6. Tidak takut mengambil risiko
Orang yang memiliki mental yang kuat tidak mengambil risiko sebarangan, tetapi mereka juga tidak takut untuk mengambil risiko. Mereka menghabiskan masa untuk menilai sesuatu risiko sebelum membuat keputusan yang besar.

7. Tidak mengenang masa lalu
Orang seperti ini tidak akan dimakan oleh kesilapannya di masa yang lalu. Mereka tidak membuang masa dengan memikirkan kesilapan yang lalu atau apa sahaja perkara buruk yang pernah dilaluinya.

Mereka belajar dari kesilapan, dalam masa yang sama berusaha untuk menjadi lebih baik dan merancang masa hadapan yang cemerlang.

8. Tidak dengki dengan orang lain
Mereka tidak dengki malah menghargai kejayaan orang lain. Mereka tidak rasa terhina atau patah hati ketika orang lain mampu mencapai lebih daripadanya. Orang seperti ini percaya bahawa setiap kejayaan datang dari usaha dan kerja keras.

9. Pantang menyerah kalah
Gagal bukan alasan untuk berhenti dari berjaya. Orang yang memiliki mental yang kuat tidak kalah dengan kegagalan, sebaliknya menjadikan kegagalan sebagai satu kesempatan untuk tumbuh membesar. Mereka sentiasa bersedia untuk terus mencuba sehingga berjaya.

10. Tidak takut sendiri
Oleh kerana sifat yakin dan percaya pada diri sendiri yang kuat, mereka tidak takut untuk berdiri pada kaki sendiri atau mengharapkan bantuan orang lain. Ketika bersendirian, mereka akan menggunakan waktu untuk menjadi lebih produktif. Bagi mereka kejayaan tidak bergantung kepada orang lain melainkan dirinya sendiri.

Bersendirian bukan bermaksud hidup dalam kesepian atau tanpa teman, tapi mereka mampu berdikari dan bahagia walaupun seorang diri.

Di atas adalah sebahagian daripada ciri-ciri orang yang memiliki mental yang kuat. Adakah anda memiliki ciri-ciri ini, jika ya! Anda adalah salah seorang daripadanya. Atau tepuk dada, tanyalah iman.

BACA: 10 Ciri Orang Negatif Yang Wajar Dijauhi


12 Tanda Sindrom Asperger Pada Kanak-Kanak Yang Anda Patut Tahu

Sindrom Asperger adalah salah satu profil autisme yang merupakan ketidakupayaan perkembangan sepanjang hayat yang memberi kesan kepada cara hidup dan interaksi dengan individu lain.

Semua individu autistik mungkin berkongsi beberapa kesukaran yang sama dan keadaan ini memberi kesan kepada mereka dalam pelbagai cara kehidupan.

Sindrom Asperger ini, bukanlah suatu penyakit. Namun individu yang mengalami sindrom ini melihat dan mendengar dunia sekelilingnya sedikit berbeza berbanding orang biasa.

Sebahagian individu dengan sindrom Asperger mungkin turut menghadapi isu kesihatan mental dan sebagainya, bermakna golongan ini amat perlukan sokongan dari keluarga dan masyarakat.

Anak-anak sindrom Asperger ini tiada masalah pembelajaran seperti individu autistik lain tapi mungkin berdepan dengan kesukaran pembelajaran yang tertentu. Mereka kurang masalah dengan pertuturan tapi menghadapi masalah untuk fahami dan memproses bahasa.

Namun dengan sokongan, bimbingan dan rawatan yang betul, mereka boleh menangani masalah ini dengan baik. Biasanya ibu bapa akan mula perasan simptom sindrom Asperger pada anak bila anak mula bersekolah dan berinteraksi dengan kanak-kanak lain.

Anak dengan sindrom Asperger mungkin menunjukkan ciri berikut:

1. Menghadapi masalah untuk faham bahasa badan orang lain, sukar untuk mulakan atau teruskan sesuatu perbualan atau menunggu giliran bercakap.

4. Sukar faham maksud sesuatu dengan nada percakapan seperti jenaka atau bersifat sarkastik.

5. Bercakap gaya formal. Mungkin lebih advance berbanding usianya.

6. Banyak bercakap jika berkenaan topik kegemarannya sahaja. Perbualan biasanya sehala. Apa yang difikir akan diluahkan melalui bercakap.

7. Mengelak eye contact atau merenung orang lain.

8. Mempunyai ekspresi muka atau postur yang lain daripada biasa.

9. Melakukan hanya satu atau beberapa perkara yang diminati sahaja, yang mana mereka berpengetahuan luas tentangnya.

Kebanyakan anak-anak sindrom Asperger menunjukkan minat luar biasa terhadap sebahagian perkara atau aktiviti yang agak jarang dilakukan pada anak berusia kecil seperti mereka bentuk rumah, melukis sesuatu dengan sangat detail atau mengkaji tentang astronomi.

10. Kebanyakannya mungkin menunjukkan minat yang berbeza dalam topik tertentu seperti ular, nama-nama bintang atau dinasour.

11. Perkembangan motor yang lambat. Anak mungkin lambat belajar menggunakan sudu dan garfu, belajar naik basikal atau menangkap bola. Berkemungkinan juga mereka berjalan dengan cara yang sedikit kekok. Tulisan tangannya juga selalunya kurang kemas.

12. Mempunyai sensitiviti yang agak tinggi. Mudah terangsang dengan bunyi yang sangat kuat, cahaya yang terlalu terang atau rasa dan tekstur yang terlalu kuat.

Perlu diambil perhatian, anak autistik termasuk mereka dengan sindrom Asperger, tidak kelihatan seperti golongan kelainan upaya. Ibu bapa mungkin akan anggap anak nakal, atau sukar dimengerti.

Maka di sinilah pentingnya untuk ibu bapa untuk pantau dan perhati perlakuan anak supaya dapat diberi rawatan atau bantuan sewajarnya.

Artikel ini hanya sebagai panduan ringkas sahaja agar timbul kesedaran di kalangan ibu bapa. Untuk lebih lanjut, dianjurkan anda berjumpa dengan pihak berkenaan.


Tanda Sokong Gerakan Black Lives Matter, L’Oreal Buang Perkataan ‘Whitening’ Di Produk

Gerakan Black Lives Matter di Amerika Syarikat telah memacu kepada perubahan besar syarikat kosmetik dari Perancis L’Oreal yang mengumumkan akan menghapuskan ayat seperti pemutihan dari produk mereka.

Perubahan ini bertujuan untuk menyokong gerakan anti-perkauman yang marak di banyak negara, termasuk Perancis sendiri.

L’Oreal bukanlah produk pertama yang membuang ayat pemutihan di produk mereka. Terdahulu, Unilever, Johnson & Johnson dan Mars juga telah bertindak dengan gerakan yang sama.

“Kumpulan L’Oreal telah memutuskan untuk menghapus kata-kata seperti putih, memutihkan, terang, mencerahkan kulit dari semua produk penjagaan kulit,” kata syarikat.

Pengumuman ini dikeluarkan berikutan keputusan Unilever untuk menukar nama krim pemutih kulit dalam produk Fair & Lovely dengan alasan yang sama. Unilever berkata bahawa mereka akan membuang perkataan “enlighten” dalam keterangan produknya untuk “menghormati semua warna kulit”.

Selain L’Oreal, jenama makanan Quaker Oats turut mengambil langkah yang sama dengan berjanji untuk menukar gambar Aunt Jemima yang berusia 130 tahun dari makanan mereka, dengan mengatakan ia mewakili “stereotaip kaum”.

Australia juga akan menukar nama Allen’s Red Skins dan produk gula-gula Chicos buatan Nestle, kerana dianggap sebagai konotasi kaum.

Sementara itu Colgate-Palmolive akan “memikirkan kembali” nama jenama ubat gigi Darlie yang dijual di Asia, kerana ia bermaksud “ubat gigi hitam” untuk orang China. Sehingga tahun 1989 jenama itu dijuluki dengan nama Darkie.

Kematian George Floyd di Amerika Syarikat telah memacukan kepada gerakan anti-perkauman di sana. Klik pautan di bawah untuk membaca.

Dakwa Kematian George Floyd Ada Kaitan Dengan Freemason, Ini ‘Bukti’ Yang Dibongkarkan Netizen

Kaki Judi Sokong Dwayne ‘The Rock’ Johnson Untuk Jawatan Presiden Amerika Syarikat

Netizen Berang, Bekas Miss Malaysia Kata Orang Afrika-Amerika ‘Pilih Untuk Dilahirkan Hitam’


Tanda Sokongan Kepada ‘Rider’, Kempen Boikot Foodpanda Trending Di Twitter

Kecoh sejak beberapa hari lalu apabila penunggang Foodpanda telah memulakan mogok kerana tidak berpuas hati dengan skim pembayaran baharu yang jauh lebih rendah diperkenalkan sejak 30 September 2019.

Isu berkenaan kemudiannya mendapat perhatian pengurusan Foodpanda. Apa yang mengejutkan adalah apabila pengarah urusan Foodpanda, Sayantan Das seperti tidak kisah jika para rider meninggalkan perkhidmatan mereka.

Menteri Belia dan Sukan, YB Syed Saddiq juga dilihat kecewa dengan kenyataan rasmi yang dikeluarkan oleh Foodpanda. Tidak setuju dengan respon yang dibuat oleh pihak pengurusan Foodpanda, netizen mula melancarkan kempen boikot servis Foodpanda.

Sebagai #Yangberkhidmat,saya dipilih oleh rakyat & boleh dihukum oleh rakyat.

Sebagai korporat, mereka dibangunkan oleh pekerja/pengguna, & boleh dijatuhkan oleh pekerja/pengguna.

Hanya sokong korporat yang adil kepada pekerja & pengguna. https://t.co/js93ZiqPoe

— Syed Saddiq (@SyedSaddiq) October 7, 2019

Jika dilihat di Twitter, #UninstallFoodPanda sedang trending dan rata-rata netizen menzahirkan rasa kecewa mereka dan mula memadam aplikasi tersebut dalam telefon pintar mereka.

Keep tagging @deliveryherocom ,the company that owns Foodpanda. We Malaysians call for the sacking of arrogant Foodpanda Malaysia CEO Sayantan Das! Fyi, this goon is not even Malaysian, he is from Hyderabad! #UninstallFoodPanda

— Jeffrey Ryan (@Jeff_Carlito) October 8, 2019

Solidarity to Panda Riders#UninstallFoodPanda. pic.twitter.com/fD5juSWsS1

Malah, pelukis grafik Fahmi Reza turut menyokong gerakan kempen memboikot Foodpanda ini dengan melukis grafik khas ‘padam Foodpanda’ ini. Selain itu, sebuah page khas untuk memboikot Foodpanda turut dicipta di Facebook hari ini dan kini telah mempunyai lebih 9,000 likes.

Diharap Foodpanda akan mengkaji semula skim bayaran kepada para rider yang setia berkhidmat untuk servis mereka sehingga kini. Apa pula pendapat anda tentang isu dan kempen yang sedang berjalan ini?

Bagi anda yang tidak tahu isu yang berlaku ini, klik pautan di bawah untuk ketahui lebih lanjut.

Pengarah Urusan Foodpanda Tidak Kisah Jika ‘Rider’ Tinggalkan Servis Mereka

Penghantar Foodpanda OKU Ini Buat Netizen Sebak


Tanda Terima Kasih, Ibu Bapa Mangsa Tanah Runtuh Batang Kali Makan Malam Bersama Penyelamat

Walaupun tanah runtuh Batang Kali telah meragut 31 nyawa dan menyebabkan ramai yang cedera, pasukan penyelamat yang bertungkus lumus mengesan setiap mangsa dipuji sebagai wira kerana keberanian dan ketabahan mereka.

Sebagai tanda terima kasih, pasangan ibu bapa yang kehilangan anak lelaki mereka dalam tragedi itu memutuskan untuk membalas jasa penyelamat dengan mengadakan makan malam bersama.

Menurut Facebook Angkatan Pertahanan Awam Malaysia, Isnin lalu, pasangan itu bertemu dengan tiga pegawai dari Jabatan Bomba dan Penyelamat Hulu Selangor yang merupakan antara terawal tiba di lokasi tragedi itu.

Antaranya ialah Kapt.(PA) Hilmi bin Husman, Leftenan Muda (PA) Mohammad Amin bin Rosdi dan Staf Muda (PA) Mohd Firdaus bin Abd. Samad.

Semasa pertemuan makan malam, pasangan itu bukan sahaja meluahkan rasa sedih atas kehilangan mereka, malah turut berkongsi rakaman video sambutan hari lahir anak lelaki tunggalnya itu.

Si suami berkongsi tentang bagaimana dia sebagai orang pertama menghubungi talian kecemasan serta pengalamannya apabila melihat isteri dan anaknya terperangkap di dalam kereta.

Selepas itu, si suami turut berkongsi detik ketika isterinya meminta penyelamat menyelamatkan anak lelaki mereka dahulu berbanding dia.

Pasangan itu merupakan antara kumpulan pertama mangsa yang diselamatkan. Mereka turut melahirkan rasa terima kasih dan penghargaan kepada pihak penyelamat.

Kedua-dua mereka juga berkata bahawa mereka akan kekal kuat dalam meneruskan kehidupan bersama.

Mereka juga berharap lebih ramai anggota penyelamat di dunia dapat membantu sesiapa sahaja yang mengalami bencana atau kemalangan dan memberikan rawatan awal untuk menyelamatkan nyawa.

Sementara itu, Kapten (PA) Hilmi bin Husman berkongsi bahawa majlis makan malam itu merupakan satu bentuk penghargaan yang tidak ternilai buat beliau.

Di hujung posting itu, agensi awam itu menasihati mangsa supaya tabah menghadapi segala dugaan dan menguatkan semangat mereka yang kehilangan ahli keluarga akibat tanah runtuh.


Apple Sedang Membangunkan Tandas ‘Diinspirasikan’ Daripada Home Button iPhone

Buat anda yang sering mengikuti berita tentang perkembangan Apple, pastinya anda tahu Apple ketika ini sedang membangunkan sebuah pejabat khas yang dipanggil sebagai Apple Campus 2 di Cupertino, California.

Projek yang menelan belanja sehingga $5 billion USD ini telah mula dibangunkan sejak 2011 dan bakal dijadikan sebagai pejabat utama buat syarikat Apple. Melihat kepada rekabentuk bangunan, Apple Campus 2 telah diinspirasikan daripada spaceship.

Dalam pada itu, terdapat sesuatu yang agak ‘rare’ berlaku semasa pembangunan Apple Campus 2 dimana pihak Apple dengan sebulat suara telah bersetuju untuk menyertakan mangkuk tandas yang diinspirasikan daripada home button iPhone. Berikut merupakan rekaan konsep bagaimana Apple bakal realisasikan impian mereka ini.

Pada mulanya kami berangapan berita ini sekadar troll sehinggakan kami menemui sumber daripada Mashable yang mengatakan Apple bersetuju untuk merealisasikannya setelah 15 mesyuarat dilangsungkan. Konsep yang bakal dipilih ini bakal diusahakan oleh de la Torre selaku arkitek dari Jermen.

Kami harap idea mangkuk tandas Apple ini tidak diciplak oleh syarikat dari China untuk dijual kepada pasaran umum.


Tandas Awam Rantau Abang Diiktiraf Tandas Terbaik ASEAN

Sabtu lalu, Tandas Awam Rantau Abang telah dinobatkan sebagai tandas terbaik di ASEAN Public Toilet Standard 2019. Acara ini telah diadakan sempena ASEAN Tourism Forum yang diadakan Ha Long City, Vietnam.

Pengiktirafan ini bukanlah pertama kali diterima oleh pihak pengurusan Tandas Awan Rantau Panjang, malah sebelum ini tandas ini telah mendapat Anugerah Perak di sambutan Hari Tandas Sedunia di Kuala Lumpur.

Tandas Awam Rantau Abang bukanlah satu-satunya tandas yang diberi perhatian di Terengganu malah sebanyak 17 tandas awam di negeri ini telah dinaiktaraf dan sibaik pulih dalam usaha untuk menjadikan tandas awam di negeri tersebut sebagai tandas bersih.

Dalam acara yang sama, 16 tandas awam dari seluruh Malaysia juga telah terpilih antaranya tandas awam Lapangan Terbang Antarabangsa Kuala Lumpur (KLIA), tandas awam Plaza Merdeka Kuching, tandas Masjid Cina Melaka dan tandas awam Restoran Foh San Perak.


Tandas Stesen Shell Ini Mendapat Tarikan Lebih 3 Juta Penonton Di Youtube

Sebuah tandas di Bohol, Philippines mendapat perhatian ramai orang selepas lelaki ini memuatnaik keadaan tandas di stesen minyak Shell. Apa yang kita boleh jangkakan pada sebuah tandas di stesen minyak? Pasti terbayang akan betapa “keawaman” keadaan tandas tersebut kan. Hmm. Tapi rugi jika anda tidak lihat tandas ini dan pastinya juga anda mahu tahu kenapa video tentang tandas ini mendapat lebih 3 juta penonton di Youtube. Saksikan ini:


Tandatangan Digital Bakal Diperkenalkan Untuk Pengesahan Dalam Industri Kesihatan

Dalam menuju ke arah digitalisasi, kerajaan sendiri telah mula mengadaptasi teknologi dan aplikasi dalam memudahkan urusan seharian. Ini termasuklah dengan penggunaan dompet digital dan banyak lagi.

Terkini, Suruhanjaya Komunikasi dan Multimedia (SKMM) sedang dalam usaha mengaplikasikan teknologi tandatangan digital bidang penjagaan kesihatan digital di Malaysia.

Rentetan daripada itu, satu sesi meja bulat bagi membincangkan pembangunan dan pelaksanaan teknologi tersebut telah diadakan dengan kerjasama Makmal Kawal Selia Perkhidmatan Kesihatan Dalam Talian (OHS Reglab) di bawah Kementerian Kesihatan (KKM).

SKMM berkata mereka sebagai pengawal selia di bawah Akta Tandatangan Digital 1997 (ATD 1977) sedia menyambut baik usaha yang diambil oleh OHS Reglab dalam mempertingkatkan tahap kebolehpercayaan pelbagai perkhidmatan di dalam penjagaan digital dengan menggunakan tandatangan digital ini.

Tandatangan digital adalah tandatangan elektronik yang digunakan untuk mengesahkan identiti penghantar atau penandatangan sesuatu mesej dan digunakan bagi memastikan sesuatu masalah adalah betul dan sah dalam satu transaksi elektronik.

Selepas ini, sebarang urusan dalam industri penjagaan kesihatan bakal dilengkapi dengan teknologi tandatangan digital yang mampu merekodkan pengesahan transaksi elektronik dengan tepat. Dalam masa yang sama, ia dapat meningkatkan ketelusan dan juga lebih tersusun untuk rujukan kelak.


Pandang Serong Seorang Kakak, Apa Aku Belajar Daripada Dia Akhirnya

“Sakit gapo abe?” wanita yang umurnya akhir 40-an saya kira di katil sebelah menyapa saya. Manis dan ceria orangnya. Saya tiada mood mahu berbual. Semalam tidak dapat lelapkan mata langsung. Suami meracau-racau dan cuba mencabut segala wayar di tangan dan badan.

“Minor stroke kak,” saya gagahi dengan tiga patah perkataan sahaja.

“Oh! Takpo. Sikit jah tu. Sikit hari lagi comey baliklah tu,” beliau tidak berputus asa untuk berbual panjang. Saya membalas dengan senyuman tawar.

Keesokan harinya ketika saya baru mahu mengatur langkah untuk ke surau menunaikan solat subuh, kelihatan kakak katil sebelah yang membahasakan dirinya sebagai Kak Long berjalan melenggang-lenggok ke katil. Bergaya sekali dengan jubah kain lycra yang mengikut potongan badan, bibir dioles lipstik merah menyala siap bermaskara dan eye shadow berkilat.

Pakcik-pakcik di wad semuanya bagaikan terlibat dengan ‘mannequin challenge’ apabila beliau melintas, kaku belaka mereka apabila melihat liuk-lentok tubuh beliau. Saya segan juga melihatnya. Kurang sesuai bagi saya berpakaian dan berpenampilan sebegitu di hospital.

“Awalnya Kak Long ni bersiap,” saya membebel sendiri. Memang bersemangat orangnya. Lain benar daripada penjaga lain termasuk saya, lesu sahaja kalah orang sakit.

“Adik Kak Long ni umur 35 doh. Tapi tubuh serupo budak sebab dari kecil lagi kena sawan sokmo.”

Terbeliak anak mata saya. Adik! Saya sangkakan anak beliau.

“Oh!” saya kelu, itu sahaja yang mampu otak saya beri arahan pada lidah untuk membalas.

Bagaikan dilempang 44 kali. Saya penuh prasangka kepada Kak Long dek penampilannya. Beliau menjaga adik beliau.

Jika saya di tempat beliau, adik saya sakit, adakah saya akan berkorban masa dan tenaga untuk adik saya? Mahu menjawab soalan sendiri pun lekat di anak tekak. Entah, saya belum pasti.

Kak Long juga ada keluarga yang perlu dijaga di Kota Bharu, suami yang menghidap sakit jantung dan 3 orang anak, salah seorang darinya ‘cancer survivor – cancer tahap 4’.

Tetapi beliau berusaha mengatur masa untuk menjaga adiknya di Hospital Kuala Krai.

“Memang susah Zura sebab Kak Long dok di KB. Suami, anak-anak. Tapi Kak Long tak sampai hati. Ma dengan Abah Kak Long pun dah uzur. Adik-beradik lain jauh.”

Tibanya waktu melawat saya lihat anak-anak Kak Long datang membawa makanan dan begitu mesra sekali serta tidak kekok menguruskan bapa saudara mereka. Beri peluang pada ibu mereka berehat. Anak Kak Long yang pertama belajar di pusat pengajian tinggi, sudah boleh memandu kereta. Ringanlah sedikit beban Kak Long untuk ke sana ke mari.

“Kak Long, saya percaya anak-anak Kak Long bangga dengan Kak Long. Saya percaya dalam diam mereka memerhati dan menghadam ilmu mahal dari Kak Long buat bekalan hari tua mereka nanti,” saya makin selesa dengan beliau.

“Zura pun sama. Kak Long tengok anak Zura kecilk-kecil lagi tapi dah boleh urus abah demo. Budak-budak ni Zura tak cukup dengan cakap saja. Kita kena tunjuk contoh. Hok tu yang akan lebih melekat di hati. Tinggi mana pun pelajaran dan hebat mana pun kerjaya anak kita Zura, kalau pelajaran KASIH ni kita tak dapat semai dalam hati anak-anak… pada Kak Long kita tak berjaya mana sebagai ibu dan bapa. Kita tak tunjuk teladan yang betul sesama adik-beradik kita, esok-esok anak-anak kita pulak ulang benda yang sama sesama demo. Gitulah Zura,” saya terpana dengan ayat-ayat wanita putih melepak ini.

“Saya perantau Kak Long. Keluarga saya di Kedah, tiada pilihan saya kerah anak-anak saya jugalah untuk membantu walau masih kecil,” balas saya sambil tersengih.

“Ya Zura. Kak Long harap anak-anak Kak Long nanti tak lupa yang demo pernah bersusah payah bersama-sama waktu kecil walaupun demo dah kawin nanti. Dah ada isteri, suami dan anak-anak. Kak Long harap anak-anak Kak Long tak lupa pelajaran kasih yang Kak Long serapkan ni. Tak lupa adik-beradik. Tak lupa tanggungjawab dan tak lupa untuk ambil tahu kebajikan adik-beradik,” saya tekun mendengar.

“Kita ni manusia Zura… kita sibuk kejar benda yang kita mahu sampai kita lupa benda yang kita sudah ada lama dengan kita. Kita lahir kita kenal abang, adik kita dulu Zura. Tetapi kebanyakan kita apabila sudah berkahwin adik-beradik kita sendiri tiba-tiba bertukar menjadi orang asing bagi kita. Tiada yang lebih tinggi nilainya Zura selain dari keluarga dan kasih sayang.”

“Percayalah… mak dan ayah kita akan sangat bangga jika ini dapat kita jaga. Zura sendiri sebagai ibu, Kak Long pasti Zura pun akan rasa benda yang samakan?” saya makin bertambah kagum dengan wanita ini, wanita yang awal-awal lagi saya sudah label senget di dalam hati.

“Never let the things YOU WANT make YOU FORGET the things YOU HAVE.”

Pelajaran mata hati di Hospital Kuala Krai.

Azura Abdullah
Look through my words and witness life as I see it. InsyaAllah.


Tangan Batu Gergasi ‘Golden Bridge’ Tarikan Terbaru Di Vietnam

Ini adalah salah satu tarikan pelancongan baharu yang sedang hot di Vietnam. Satu jambatan sepanjang 150 meter telah dibina di pinggir gunung di Da Nang, Vietnam dan ianya ‘dipegang’ oleh sepasang tangan emas yang besar.

Terletak 1,400m di atas paras laut di gunung Ba Na, Golden Bridge ini dihiasi indah bunga Lobelia Chrysanthemums yang menghiasi jambatan ini.

Ianya sebahagian daripada pelaburan USD2 billion oleh kerajaan Vietnam untuk mempromosikan kawasan pergunungan Annamese. Ianya juga satu cara untuk menarik pelancong ke sebuah lagi kawasan pelancongan, Thien Thai Garden yang berada di berdekatan Golden Bridge ini.

Jadi anda yang akan ke Vietnam di masa akan datang, boleh masukkan Golden Bridge ini dalam itinerary anda.


Wow! Tangan Jadi Pengganti Tetikus Apabila Teknologi Dari Filem Ini Direalitikan. Anda Pasti Mahukannya Juga!

Peminat filem Iron Man pasti teruja jika teknologi gadget Tony Stark menjadi kenyataan. Apatah lagi ia membuatkan kita cool apabila dapat menggayakan fantasi kawalan tangan Tony Stark-style seperti ini:

Diakui mock-up teknologi yang dipaparkan dalam filem Hollywood memang mengagumkan. Walaupun ia hanya dibina dari teknologi imej komputer semata-mata iaitu CGI (Computer Generated Image), pasti terdetik di hati:

“Whoa! Bestnya jika betul-betul ada ini!

Elon Musk, CEO dan CTO di SpaceX telah cuba membina sebuah makmal seperti Tony Stark Iron Man. Makmalnya bermula dari workstation beliau yang pada mulanya hanya menggunakan Leap Motion Controller yang mempunyai ability gesture-sensing. Kemudian dia tingkatkan kualiti dengan menggunakan the Oculus Rift virtual reality headset, dan metal-printing 3D printer bagi mencipta sensasi “the future of design.”

Menurut Elon Musk, tentang teknologi Iron Man-like ini

“…really apply your intuition and take something from your mind to a physical object with far greater ease than we currently do.”

Sebenarnya, kami ada berita baik untuk anda! Terutama Iron Man fans out there!

Teknologi Leap Motion Tony Stark-style sudah boleh didapati di Malaysia!

Belanja Gaji, sebuah blog yang mengetengahkan pelbagai produk RARE dan UNIK yang boleh didapati dengan harga mampu milik di pasaran Malaysia ini sesuai untuk anda yang muda remaja atau masih young at heart.

Jika anda mahukan kelainan di bilik tidur, dapur, kereta atau dalam poket anda, anda pasti akan menyukai Blog Belanja Gaji.


Tangan Terpantas Di Malaysia? Anda Mungkin Baru Tahu Tentang Ini

Selama ini kita sering disajikan scene betapa pantasnya Superman mengambil sesuatu benda. Dalam sekelip mata, benda itu sudah ada di tangan Superman.

Rupa-rupanya di Malaysia juga ada sekumpulan orang yang memiliki tangan yang begitu pantas! Malah mereka siap ada persatuan yang  menganjurkan pertandingan, dan menjadi sumber peraturan, standard dan panduan buat ahli-ahlinya.

Tangan terpantas apabila mereka mesti mengejar masa menyusun cawan plastik dalam bentuk piramid mengikut jujukan spesifik seperti 3-3-3, 3-6-3, atau cycle menggunakan 12 cawan. Semua jujukan itu perlu diulang 3 kali dan masa yang mesti dicapai ialah kurang dari 10 saat!

Makin laju, makin cepat siap, makin hebat mereka!

Jangan terkejut jika ada di antara mereka mewakili Malaysia untuk pertandingan sukan ini di peringkat antarabangsa.

Sukan yang dimaksudkan ini ialah Sport Stacking.

Lihat Top 10 Doubles Stacking di Malaysia
Anda akan terkejut melihat betapa pantasnya tangan-tangan mereka!

Sukan ini telah menghasilkan komuniti besar di YouTube ekoran pemain Sport Stacking akan memuatnaik video gerakan terpantas yang mereka mampu lakukan.

Kongsikan video ini dengan keluarga dan rakan-rakan anda. Klik share di bawah.


Wanita Ini Kongsi 5 Langkah Tangani Penolakan Dari Prospek Pembeli

Nota Editor: Terima kasih kepada Puan Ony Nurhusni kerana sudi berkongsi 5 langkah ini melalui #YesVocket. Anda juga boleh menyumbang kepada Vocket melalui hashtag tersebut di Facebook.

Posting ini agak panjang. Mohon dibaca dengan perlahan- lahan dan dengan hati yang lapang kerana harapan saya semoga ia dapat membantu anda agar tidak mudah ‘down’ apabila kena reject terutamanya semasa peringkat awal bisnes.

Dalam dunia bisnes, rejection atau penolakan dari prospek itu adalah satu perkara yang NORMAL. Lebih-lebih lagi jika kita ‘orang baru’ yang tidak biasa menjual.

Maka mudahlah terkesan dengan penolakan atau senang cakap – bila orang tak mahu beli dengan kita atau orang tak suka produk kita, kita terus rasa down!

Cuma apa yang patut kita buat jika orang tak nak beli produk kita?

Mindset atau dalam Bahasa Melayu ialah cara berfikir. Sebelum memulakan bisnes, seseorang usahawan itu mesti sudah tahu sebenarnya bahawa apa sahaja produk atau servis pasti akan berdepan dengan rejection.

Mula-mula mungkin tak banyak pun yang akan membeli dari kita. Ini bukanlah bermaksud kita terus letakkan fikiran negatif.

Saya lebih suka mengatakan ia sebagai persediaan minda dalam menghadapi rejection. Jadi kesannya nanti kurang ‘parah’ dan kita dapat move on dengan cepat

Apabila kita dah ada mindset seperti atas dan boleh terima rejection, barulah kita akan mula nampak siapakah sebenar-benarnya pelanggan kita.

Jadi perlu bersedia bukan setakat 5 orang yang reject kita, biasakan juga dengan 50, 100 atau lebih lagi rejection. Sebab dari situ kita akan tahu sasaran atau target kita.

Target kita ialah mereka yang MAHU membeli. Rejection boleh berlaku jika kita gagal mengenal pasti target (hungry customer) dengan baik.

Apapun, jika mereka masih tidak berminat untuk membeli, it’s ok, jalan terus.
smile emoticon

Bina hubungan atau silaturrahim dahulu dengan prospek. Jika mula-mula dia reject kita, janganlah memusuhi orang itu pula atau pandang negatif pada dia. Teruskanlah berkongsi kebaikan produk.

Dia tak membeli hari ini, mungkin sebab dia tidak perlukan produk kita lagi. Mana tahu esok lusa atau lepas 3 bulan dia perlukan produk kita.

So keep sharing, keep posting and keep engaging.

Fitrah manusia, kita akan lebih mudah membeli dengan orang yang sudah kita kenal dan selesa. Ini satu proses, ia ambil masa.

Saya sendiri ada pelanggan yang mula membeli dari saya setelah 2 tahun (berdasarkan history of conversation). Kalaulah saya quit, mesti menyesal sebab pelanggan itulah antara agen Annona paling aktif sekarang.

Bahagian ini sangat penting. Atau erti kata lain, sentiasalah muhasabah kembali apa kelemahan dan kesilapan dari sudut kita secara peribadi dan dari sudut bisnes yang menyebabkan orang tidak membeli.

Hakikat orang tidak membeli disebabkan oleh 3 perkara ini:

Mungkin penerangan kita masih belum cukup untuk meraih kepercayaan prospek.

Mungkin komunikasi kita kurang mantap dan tidak jelas semasa menjawab pertanyaan prospek akibat kurang ilmu.

Mungkin prospek merasakan produk kita mahal dan tidak mampu untuk membeli.

Mungkin penampilan produk (design, packaging, branding) atau positioning diri kita sendiri yang tidak cukup meyakinkan.

Jadi apabila kita dapat kenalpasti kelemahan kita, di situlah kita akan mula berubah dan bertindak.

Usahawan yang positif melihat rejection sebagai satu kebaikan. Bukan musibah. Kerana setiap yang berlaku, baik atau buruk, pasti ada hikmah di sebaliknya.

Saya melihatnya sebagai hikmah kerana selain kita kena upgrade ilmu lagi, ini mungkin juga salah satu cara Allah nak elak sesuatu kemudaratan yang kita tidak ketahui dan ia di luar jangkauan dan batasan ilmu kita di mana jika prospek guna produk kita, ia mungkin tidak sesuai atau menjadi lebih teruk lagi.

InsyaAllah apabila kita perbaiki 5 perkara asas di atas, lambat laun kita akan raih keyakinan, kepercayaan dan akhirnya berjaya menukar prospek kepada pelanggan. Yang penting jangan putus asa okeh!

Terima kasih kalau anda baca sampai habis .

Like tanda anda sudah baca.
Share supaya ia dapat memberi manfaat juga kepada orang lain yang memerlukan.

LIKE dan FOLLOW Vocket di Facebook serta Instagram


Tangannya Pantas Seperti Bruce Lee, Lihat Aksi Seorang Budak Lelaki 15 Tahun

Bruce Lee memang seorang lagenda kerana kelajuan gerakan tangannya.

Tetapi, pernahkah anda dengar tentang Sukan Susun Cawan ?

Sukan ini memerlukan kepantasan tangan yang sangat tinggi.

Juaranya ialah William Orell dari USA yang memiliki tangan yang sangat menakjubkan.

Dia merupakan pemegang rekod dunia dan baru berusia 15 tahun !

Tonton hikmat jurus tangan tanpa bayang daripada beliau.

p/s : Jom pergi dapur ambil cawan try buat.


Tangga Ikonik Dalam Joker Kini Jadi Lokasi Tumpuan Pelancong

‘Joker’ merupakan filem yang mencetuskan fenomena di Malaysia dan seluruh dunia serta boleh dikatakan filem ini antara yang terbaik kerana jalan cerita dan banyak lagi faktor.

Bagi anda yang pernah menonton filem tersebut, pasti anda perasan beberapa lokasi di New York seperti Loews Jersey Theater, Newark Paramount Theater dan banyak lagi.

Apa yang menarik perhatian adalah sebuah anak tangga dalam adegan Joker menari kini menjadi destinasi tumpuan pelancong. Tidak percaya? Lihat sahaja gambar-gambar di bawah ini dimana ramai yang bergambar di sana.

This morning i woke up as #kiariladyjoker🤡🃏 and decided to go take some shots at those stairs in the Bronx where a scene of the movie Joker was shot. IGTV and YouTube videos will follow up in the next days, i can’t wait to show you priceless reactions of people around the city! . What do you think of the movie?! Masterpiece in my opinion and Joaquin Phoenix the best of the best💯 ••••••••••••••••••••••••••••••••••••••••• 📸 @newyorkloveny Thank you @manuspa to trigger the idea and @chalachinar for the make up on point👌💄 ••••••••••••••••••••••••••••••••••••••••• @jokermovie @toddphillips1

A post shared by  NYC Blogger| Jetsetter🤸🏻♀ (@kiariladyboss) on Oct 18, 2019 at 2:06pm PDT

In the Bronx, the steep outdoor staircase where Joaquin Phoenix's Joker celebrates his descent into villainy with a limb-flailing, crotch-thrusting dance set to Gary Glitter's "Rock and Roll Part 2" has become New York's newest tourist attraction. @vulture's Nate Jones visited the stairs, which are located off Shakespeare Avenue in Highbridge, and found them crowded with sightseers from all over the globe. In person, locals seemed amused by the sudden influx of visitors. "People were running away from this shit," a passerby named Fernando noted. "Nobody paid attention to this thing before." Tap the link in our bio now to read @vulture's full piece on an afternoon spent at the Joker stairs. 📷: @nej217

A post shared by  New York Magazine (@nymag) on Oct 23, 2019 at 3:01pm PDT

Put on a happy face 🤡 Halloween is coming my friends 🎃 . . . #jokerstairs #joker #jokermovie #bronx #halloween #cosplay #dccomics #gothamcity

A post shared by  Bianca Augusta (@biaaugusta1) on Oct 18, 2019 at 4:52pm PDT

Jika anda ingin ke tangga ikonik tersebut dan ‘remake’ seperti dalam filem Joker, anda boleh ke 167th Street di bandar Bronx, New York iaitu antara Jerome dan Anderson Avenue.

Akan tetapi, ada penduduk di Bronx mengatakan bahawa kawasan tersebut tidak selamat dan nasihatkan pelancong yang ke kawasan tersebut untuk lebih berhati-hati.

They tryna say 167th stairs is a tourist attraction because of the Joker being filmed there and I am fuckin dead 😭😂😭

Them stairs ain’t nothing but an asthma attack and a swift robbery set up… But you know … Welcome to The South Bronx 😭😂

— Namaste ♥♡ (@_BeautifulAmazn) October 17, 2019

Damn truth. Been going up amd down those damn stairs since i was a kid and now…those evil ass stairs are famous. Who knew.

Adakah anda akan ke kawasan tangga ini jika berpeluang melancong ke New York? Ini pastinya sesuatu yang ‘Instagrammable’ untuk dikongsi di media sosial.

Jika anda belum menonton filem Joker di pawagam, anda boleh baca dahulu ulasan filem Joker di bawah ini.

Joaquin Pheonix Menyinar Dalam Karya Epik Dan ‘Dark’ Joker

Lihat Apa Terjadi Jika Joker Diberi Sentuhan ‘Editing’ Persis Drama Korea Goblin

Hidap ‘Penyakit Joker’, Lelaki Ini Kongsi Penderitaan Yang Perlu Dilaluinya Setiap Hari


5 Tanggapan Awal Mengenai Bezza, Sedan Pertama Perodua

Perodua berjaya mewujudkan suasana hype untuk Bezza, model kesebelas syarikat di dalam tempoh 22 tahun operasi. Buktinya kereta kompak sedan pertama keluaran Perodua itu menerima sebanyak 4,028 tempahan di dalam tempoh 5 hari sahaja. Jumlah tersebut merangkumi 50% untuk model 1.3 Advance, 35% model 1.3l Premium X manakala 15% model 1.0l Automatik dan Manual.

Berikut merupakan 5 tanggapan awal susulan majlis pelancaran Bezza:

Bezza sememangnya berbeza dengan apa yang pernah ditawarkan Perodua sebelum ini. Walaupun diasaskan dari model Axia, namun ianya tidak nampak seperti sebuah Axia yang disedankan. Dari luaran tim pereka berjaya mengolah semula Axia untuk menjadikan Bezza sebuah sedan yang tersendiri. Ianya nampak seperti sebuah sedan yang sempurna melalui proportion (perkadaran) badan yang seimbang pada bahagian depan, sisi dan belakang.

Ini adalah antara faktor utama kenapa Bezza menerima sambutan hangat dan bualan ramai. Sebuah Perodua dengan bonet yang sempurna. Melalui ‘permainan’ ruang, tim pereka berjaya menyorok bonet yang luas hinggakan apabila ianya dibuka, terasa seperti magik dari mana ruang sebesar itu datang. Saiz 508 liter untuk sebuah kereta sedan kompak adalah suatu yang mengagumkan.

Dari awal, model ini disasarkan pada harga mampu milik dan beberapa aspek perlu dikompromi. Kemasan interior Bezza biasa-biasa sahaja jika dibandingkan dengan Perodua Myvi. Kerusi belakang jenis bench mempunyai kurang lekuk atau kontur untuk menyokong badan penumpang dewasa. Walau bagaimanapun, ruang kaki belakang tidak terhad susulan saiz kerusi depan yang secukup rasa. Sama seperti Axia, stereng tidak boleh dilaras ke bawah manakala kerusi penumpang depan dan pemandu varian 1.0 tidak boleh di laras untuk turun dan naik. Terasa janggal untuk saya dengan ketinggian 177cm.

Penggunaan teknologi ini memang mengejutkan. Teknologi yang mampu menghentikan operasi enjin sewaktu melahu secara automatik ini biasanya dipasangkan pada kereta yang berharga ratusan ribu dan tidak sangka Perodua mampu menawarkan pada varian Advance dengan harga sekitar RM50 ribu sahaja. Penggunaan teknologi ini dijangka memberi tekanan kepada pengeluar lokal atau asing sama seperti Perodua yang akhirnya berjaya mendapat skor 5 bintang ujian pelanggaran ASEAN NCAP melalui Bezza Advance selepas beberapa pengeluar mencapai skor tertinggi itu.

Walaupun Bezza adalah sebuah sedan kompak namun saya boleh membayangkan pelbagai fungsi untuk menepati gaya hidup pembeli. Saiz bonet yang luas membolehkan rakyat menyahut seruan kerajaan supaya mencari pendapatan kedua. Bonetnya boleh mengisi barangan jualan untuk berniaga hujung minggu di pasar flea atau jualan bonet. Pelbagai stok boleh diisi seperti pakaian serta penyangkutnya, kasut dan meja lipat kecil. Bukan setakat itu, ianya sesuai untuk digunakan sebagai kenderaan perkongsian jika anda berminat untuk menggunakan aplikasi UBER, Grab atau seumpamanya. Malah sekarang ini kerajaan di dalam proses membuat kajian untuk melesenkan khidmat itu secara sah. Jika tidak khidmat perkongsian pun, Bezza sangat sesuai untuk dijadikan teksi atau kereta sewa. Operasi ekonomikal menyumbang kepada overhead rendah dan lebih perolehan bersih kepada pemilik.

Perodua Bezza dihasilkan oleh Perodua dengan kerjasama Daihatsu. Model Perodua seperti Myvi telah dijenamakan semula sebagai Daihatsu Sirion di Indonesia. Dengan pakejing Bezza, model ini dijangka akan menembusi pasaran negara membangun dengan lebih meluas lagi. Suatu yang membanggakan jika menjadi realiti – rekabentuk anak tempatan digunakan semula oleh pengeluar dari negara maju. Selepas Keon berjaya menaiki pentas pertama di dua pusingan Moto3, kini Perodua pula mendaki pentas global. Tahniah Yob!


Tangguh Bayaran PTPTN, Tiada Lagi Sekatan Imigresen

Berita baik untuk peminjam-peminjam Perbadanan Tabung Pendidikan Nasional (PTPTN), tidak lama lagi anda boleh melancong ke destinasi yang anda impikan tanpa sekatan perjalanan dari pihak imigresen.

Menteri Pendidikan, Dr. Maszlee Malik semalam menyebut peminjam yang belum memperoleh gaji RM4,000 sebulan dikecualikan daripada sebarang pembayaran. Tambahnya lagi, tindakan ini berkuat kuasa serta-merta untuk memenuhi janji 100 hari selepas Pakatan Harapan (PH) memenangi pilihan raya.

Pengecualian pembayaran ini bukanlah pemansuhan sepenuhnya tetapi jika peminjam yang belum mencapai gaji RM 4,000 ingin meneruskan bayaran PTPTN amatlah dialu-alukan sebagai tanda tanggungjawab individu tersebut.

Tunggu apa lagi, anda boleh cari semula plan untuk melancong atau mencari peluang kerja di luar negara yang sudah terkubur beberapa tahun lepas dan rancanglah perjalanan anda sebaik-baiknya. Jangan lupa bayar balik pinjaman PTPTN anda. Selamat melancong!


Tangguh Majlis Selama 30 Minit Untuk Tunggu Graduan Terkandas, Keprihatinan Pihak USM Dipuji Ramai

Hari ini pasti terpahat dalam memori graduan Universiti Sains Malaysia (USM) apabila pihak pengurusan universiti telah menangguhkan majlis konvokesyen sebentar untuk memastikan semua graduan dapat bersama dalam majlis gilang-gemilang itu.

Pada pukul 8.44 pagi tadi, Facebook USM ada memuat naik satu hantaran memaklumkan terdapat kesesakan lalu lintas di luar jangkaan ekoran berlakunya satu kemalangan maut membabitkan pemandu serta kelindan lori.

Kira-kira dua jam selepas itu, USM memuat naik satu lagi hantaran Facebook memaklumkan graduan yang terlibat berjaya sampai ke kampus induk untuk melengkapkan majlis konvokesyen tersebut.

Difahamkan, pihak pengurusan universiti juga telah menangguhkan majlis selama 30 minit bagi memudahkan perjalanan graduan yang terlibat dalam kesesakan lalu lintas di luar jangkaan pagi tadi.

Perkongsian hantaran Facebook itu telah mendapat perhatian netizen, ramai memuji keprihatinan pihak pengurusan universiti yang menyelami permasalahan berlaku tanpa diduga oleh graduan.

Ada ibu graduan turut mengucapkan terima kasih kepada rakyat Malaysia kerana mendoakan agar urusan anaknya dipermudahkan untuk sampai ke kampus induk tepat pada masanya.

Setakat artikel ini ditulis, hantara Facebook itu masih lagi dihujani komen-komen ucapan tahniah kepada para graduan dan juga pujian kepada pihak USM bagi menjayakan Upacara Konvokesyen ke-59 Universiti Sains Malaysia (Sidang 5) pada hari ini.

Dalam pada itu, portal Malaysia Gazette melaporkan pihak polis merakam keterangan pemandu treler yang terbabit dalam kemalangan maut membabitkan pemandu serta kelindan lori di Kilometer 8.6 Jambatan Pulau Pinang dari arah Perai menghala pulau di sini, menyebabkan kesesakan lalu lintas di luar jangkaan pada hari ini.

Mahu bantu para pelajar menjadi lebih produktif dan produsif, USM telah ubah suai rekaan hostel menjadi ala ‘Hotel 5 Bintang’.

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia

Menarik Dan Kreatif, Netizen Puji Cara ‘Admin’ Media Sosial USM Raikan Kedatangan Pelajar Baharu


5 Cara Didik Anak Tentang Tanggungjawab Untuk Diri Mereka Pada Masa Akan Datang

1. Ibu Bapa Dan Ahli Keluarga Terdekat Sebagai Contoh

Semasa peringkat tumbesaran awal kanak-kanak, mereka suka memerhati keadaan sekeliling. Ini termasuklah tingkahlaku orang dewasa disekeliling mereka. Maka, ibu bapa dan ahli keluarga terdekat perlulah menunjukkan contoh yang baik kepada kanak-kanak jika mahu mereka mempunyai kelakuan yang baik dan bertanggungjawab kelak.

Contohnya, jika anda berjanji, maka berusahalah menepatinya. Jika anda bercakap, maka cakaplah perkataan yang baik-baik sahaja. Jika anda mahu kanak-kanak berkelakuan lembut, jangan bersikap kasar terhadap mereka. Jika anda membuang sampah, buanglah di dalam tong sampah.

Anda tidak boleh sekadar suruh kanak-kanak berbuat sedemikian rupa tetapi perbuatan anda adalah sebaliknya. Ia akan mengundang kekeliruan kepada kanak-kanak. Bagi kanak-kanak, anda adalah idola dan contoh mereka. Hargailah detik-detik ini.

2. Beri Tugasan/Tanggungjawab Secara Berperingkat

Kanak-kanak belajar sesuatu perkara secara berperingkat sepertimana belajar berjalan, pasti akan terjatuh dulu sebelum dapat berjalan dengan baik. Pengalaman tersebut akan mendewasakan mereka. Begitu juga dengan tanggungjawab.

Kanak-kanak suka apabila mereka dipercayai oleh orang dewasa. Percaya mereka boleh buat apa yang orang lain boleh buat juga. Umur yang sesuai untuk beri mereka merasai tugasan atau tanggungjawab boleh dilakukan seawal usia 2 atau 3 tahun.

Contohnya mulakan dengan beri mereka belajar cara jaga diri sendiri melalui aktiviti berus gigi dan basuh tangan sendiri selepas menggunakan tandas atau sebelum makan. Disusuli dengan meminta kanak-kanak mengemas barang permainan mereka dan meletakkan pakaian kotor mereka di dalam bakul dobi di rumah.

Selepas itu pasti anda akan terdengar dari mulut mereka dialog seperti ini:

“Aleesya dah besar, Aleesya boleh buat ini.”, atau

“Aleesya nak tolong juga. Aleesya boleh buat ini.”

InsyaALLAH dengan pendedahan tanggungjawab secara berperingkat ini akan memupuk sifat yang positif di dalam diri kanak-kanak. Mereka akan berasa bangga kerana mereka dipercayai oleh orang dewasa apabila diberi sesuatu tugasan. Anda sebagai orang dewasa juga perlulah tahu apakah tugasan yang sesuai mengikut usia kanak-kanak. Jangan sampai mendera pula :)

Anda boleh lakukan satu eksperimen di rumah untuk menguji rasa tanggungjawab anak-anak. Contohnya, ambil satu masa dan anda tidak melakukan apa-apa di rumah tetapi pastikan ia tidak mengancam keselamatan anak-anak anda. Situasi ini membuatkan anak-anak anda perlu melakukan kerja sendiri – kerja sekolah, kerja rumah, projek sekolah, makan, selesaikan adik-beradik bergaduh dan lain-lain.

Apabila selesai eksperimen tersebut, panggil anak-anak anda dan tanya apakah perasaan mereka apabila diberi kebebasan tanpa panduan dan jagaan ibu bapa. Dengarlah apa yang mereka perkatakan. Ini memberi peluang kepada anak-anak untuk bercakap secara terbuka tentang perasaan dan pengalaman mereka. Ini juga membuatkan anak-anak tahu apa yang mereka boleh lakukan sendiri tanpa mengharapkan ibu bapa melakukannya untuk mereka.

Anda terangkan semula kepada mereka perkara yang betul dan salah. Anda terangkan kepada mereka bahawa apabila mereka dapat melakukan sesuatu dengan sendiri itu adalah satu pencapaian yang baik dan mereka boleh dapat penghargaan.

Buatkan 20 kad bertulis seperti senario di bawah ini:

i. Saya meninggalkan kerja sekolah di atas meja dalam bilik saya.
ii. Saya terlupa menyediakan makan tengah hari untuk sekolah
iii. Orang yang saya tidak kenal menawarkan saya menumpang kenderaannya
iv. Seorang kawan buat sesuatu yang tidak baik dan saya tahu tentangnya.

Kemudian, orang pertama akan memilih satu kad daripada 20 kad tersebut dan membaca senario tersebut dengan kuat. Semua orang akan diberi masa untuk berfikir tentang bagaimana cara mengendalikan senario tersebut. Orang yang memegang kad tersebut akan meminta semua orang memberi pendapat dan memilih pendapat yang dirasakan paling patut dibuat dan terangkan kenapa.

Permainan seperti ini membentuk satu pengalaman interaktif untuk semua ahli keluarga dan mengajar kanak-kanak berfikir serta menanam nilai-nilai tanggungjawab di dalam diri mereka pada usia muda.

5. Sikap Tidak Bertanggungjawab Akan Menerima Kesannya

Kanak-kanak perlu tahu dan faham bahawa setiap sikap atau tindakan tidak bertanggungjawab akan menerima kesannya. Ini bagi mengajar kanak-kanak agar sedar tanggungjawab itu satu perkara yang tidak boleh dibuat main-main dan perlu dilakukan dengan baik.

Terangkan dengan jelas kepada kanak-kanak tentang kesan mengabaikan tanggungjawab atau melakukannya sambil lewa. Apabila terjadi sesuatu, biarkan kanak-kanak merasai kesannya agar mereka menjadi lebih beringat kelak.

Contoh, kanak-kanak selalu terlupa bawa buku atau peralatannya ke sekolah. Lalu menelefon ibunya untuk meminta buku atau peralatan tersebut di hantar ke sekolah. Sekiranya perkara ini selalu berulangan, anda sebagai ibu bapa harus menghentikannya. Berhenti menutupi kesalahan anak tersebut. Jelaskan padanya ia tidak patut dilakukan sedemikian lupa dan jika terjadi lagi selepas ini, anak anda akan menerima kesannya seperti didenda guru.

Bagaimana anda mendidik anak-anak tentang tanggungjawab?

Kongsikan pengalaman anda bersama kami di ruangan komen atau di Facebook The Vocket disini


Aku Bertahan Kawin Di Usia Muda Ini Kerana Cinta Kepada Allah. Sebuah Kisah Benar

Kisah ini diceritakan oleh Tuan Izahar Sabtu, di blognya Aku Penghibur.

Kasihan melihatkan pasangan dan bayinya yang kebasahan ketika hujan, Izahar menyapa mereka, dan ini cerita beliau:

Alhamdulilah masih lagi bernafas di muka bumi Allah , marilah ucapkan syukur atas nikmatnya yang tak pernah henti untuk kita . Marilah berselawat ke atas junjungan besar Nabi Muhammad saw. Petang semalam di bukit Jalil di basahi dengan hujan yang deras. Semasa nak pulang ke rumah balik dari kerja. Hati ini rasa tak senang hati, entahlah tak tahu mengapa. Berkata sendiri dalam hati ” nak redah hujan atau tak ni ? ala redah jelah lagipun nak balik.

Dalam perjalanan nak balik ke rumah , mata terarah kepada semasa pasangan muda yang membawa anak kecil dalam hujan yang lebat. Si lelaki sedang tolak motor, tak sampai hati pula tengok keadaan mereka.

Acik: Ohh yeke, dik minta maaflah nak cakap, hujan nie kenapa biarkan baby kehujanan nanti demam dia. Ini ambil baju hujan saya sarungkan kat baby tu. Kita orang besar boleh tahan dia tak boleh.

Lelaki:(Tetiba menadah tangan) Alhamdulilah terima kasih ya Allah kau berikan pertolonganmu di kala aku kesusahan. Amin ya Allah. Abang nak tumpang tanya di mana ada bengkel motor dekat-dekat sini bang..

Acik: Kat depan lagi , jauh lagi nanti saya tolong tolakkan, jom dik kita berteduh dulu kesian baby tu saya tengok.

Lelaki: Sabar ye nak, kita sedang di uji Allah. Sabar ye kejap lagi kita balik rumah.

Ye bang, minta maaf bang anak nie menangis mungkin kesejukkan.

Lelaki: Saya nak balik rumah kat puchong, kerja kat sini , Allah sedang uji saya bang, tengah bawa motor hujan pula lepas tu tayar pula bocor.

Acik: oooh macam tu, takpelah, ujian Allah ,sabar yer. Tengok kamu berdua ini masih muda, kawin muda ?

Lelaki: Alhamdulilah bang kami kawin muda, kami kawin masa umur kami 20 tahun. Kami kawin atas cinta kerana Allah bang, Kami kenal masa di universiti, isteri saya di belajar lagi , jadi saya perlu berkerja dan tanggung semuanya. Kawin nie besar tanggungjawabnya. Tak semudah yang saya jangkakan bang.

Acik: Biasalah tu, itulah realitinya kawin bukan setakat suka-suka tapi kena laksanakan tanggungjawab yang besar.

Lelaki: Betul tu bang, tapi saya nie tak adalah baik sangat bang, saya takut saya tak dapat besarkan anak ini dengan keperluan yang cukup dan ilmu agama yang cukup bang. Saya pun banyak pekara tak tahu. Saya risau bang, anak nie akan membesar dan sara hidup tinggi, macam mana saya nak besarkan dia. Gaji saya bukannya besar mana bang, tak ada kelulusan kerja kuli aje bang.

Acik: Jangan cakap macam tu, Allah selalu ada dengan kita. Dia tak pernah abaikan kita. Anak ini rezeki dari Allah dan saya tengok kamu lelaki yang baik dan bertanggungjawab kalau tidak takkan kamu jaga anak ini. Jangan pernah putus asa, berdoa dan berusaha , insha Allah anak ini bawa rezeki untuk kamu berdua. Ye memang sekarang ini kos sara hidup meningkat jadi memang kena pandai menguruskan kewangan. Setiap bulan tu buatlah tabung untuk anak ini, simpankan duit sedikit untuk masa depan.

Lelaki: Terima kasih bang nasihatnya, saya mampu bertahan ini kerana cinta saya pada mereka berdua Kerana Allah. Orang banyak memperlekehkan saya, tapi saya tak akan sia-siakan mereka berdua. Saya ikhlas menerima dia Kerana Allah. Itu janji diri saya pada Allah dan janji saya pada ibu bapa isteri saya. Isteri saya banyak bantu dan membimbing saya untuk jadi lebih baik.

Acik: Alhamdulilah kalau macam tu, Eh dah hujan dah teduh mari kita tolak motor ke bengkel, isteri kamu dan baby ini tinggal di sini dulu. Jauh tempatnya , nanti kalau dah siap boleh patah balik.

Sejuk mata memandang melihat pasangan muda ini yang sangat bagus, isterinya pendiam, bertudung labuh dan berniqab. Untuk tenangkan anaknya selalu dengan berzikir dan suami muda ini acik tengok sangat bertanggungjawab dan matang orangnya walaupun di usia muda. Semoga Allah memberi kekuatan kepada mereka dan sentiasa di bawah keredhaannya. Semoga anak itu menjadi anak yang soleh dan dapat bantu ibu bapanya.

Kisah ini acik kongsikan buat tatapan semua adalah untuk buktikan bahawa jika kita mencintai kerana Allah dan menjaganya kerana Allah. Dia akan selalu ada untuk kita. Janji Allah itu pasti dan dia tak akan pernah persiakan kita walaupun bagaimana kita.

Kawin muda itu bagus sebenarnya ianya mematangkan seseorang itu. Tapi sayangnya ramai yang kawin muda hanya sekadar untuk melepaskan nafsu. Kawin muda itu bagus tetapi pastikan kita punya ilmu, kemampuan dari segi material dan fizikal. Ini salah satu contohnya pasangan yang sentiasa ingat Allah.. Allahuakbar.

——————————————————-
Ikuti pelbagai kisah menarik di The Vocket.


‘Kerja Cari Duit’, Bukan Alasan Suami Untuk Lepas Tanggungjawab Didik Anak Kepada Isteri

Adui, ini adalah kali kedua saya dimaklumkan oleh bapa murid.

” Cikgu, kalau ada apa-apa urusan persekolahan, berurusan dengan orang rumah ya. Saya ni kerja sampai malam. Hal sekolah semua dia yang uruskan.”

Saya teringat 6 ke 7 tahun lepas, waktu tu saya belum punya anak. Tak pernah lekat langsung pun walau sudah bertahun berkahwin. Saya pergi ke hospital, klinik OnG untuk pemeriksaan.

Kali pertama pergi dengan suami. Oleh kerana proses mengambil masa yang sangat panjang, kali kedua saya pergi seorang sahaja. Kasihan suami kena cuti kerja.

Bila nurse nampak saya datang seorang, teruslah kena bebel panjang.

“Nak dapat anak kan proses bersama. Libatkan suami isteri. Mana boleh sorang-sorang saja nak keluarkan anak. Kalau awal-awal begini pun macam ni, esok lusa nanti lagi lah susah kena buat sorang-sorang semua.”

Ok, sejak itu dan sehingga masuk anak ketiga ni, semua pemeriksaan doktor yang melibatkan anak, akan dihadiri oleh kami berdua. Kecuali jika waktu kecemasan yang memerlukan tindakan segera.

Apa yang ingin saya sampaikan, urusan kebajikan anak adalah tanggungjawab bersama. Masa nak dapatkan anak boleh bersama-sama mengapa bila membesarkannya tak boleh sama-sama.

Taklah bermaksud nak hantar ke sekolah setiap hari pun kena bersama-sama, tapi sekurang-kurangnya ambil tahu anak duduk kelas mana, siapa kawan baik anak, siapa guru kelasnya, anak pergi sekolah ke tak, anak sakit ke?

Jangan lepaskan semuanya ke tangan isteri semata-mata dengan alasan ‘aku kerja cari duit’. Disiplin anak-anak biasanya terletak di tangan bapa. Pengecualian bagi anak-anak yang memang tidak lagi punya bapa.

Anak-anak yang tak punya bapa mereka ada satu sikap lain yang memahami akan keadaan ibunya. Tapi anak-anak yang berbapa tak ambil peduli, akan ada satu sikap ‘arghh, bapak pun tak marah, mak nak cakap apa je!’.

Nor Azleen Abd Rahim
Professional Mommy
#cikguazleen


Tanggungjawab Sosial Korporat Quill City Mall KL Hadir Dengan Quill Christmas Time

Quill City Mall KL menjalankan tanggungjawab sosial korporat mereka dengan melancarkan Quill Christmas Time yang bermula pada 22 November 2019 hingga 1 Januari 2019. Bersempena dengan semangat memberi pada hari Natal ini, Quill City Mall KL telah menggembirakan 80 orang kanak-kanak dari dua rumah anak yatim bersama dengan mereka. Hadir bersama dalam majlis ini adalah Dato’ Ar. Michael Ong, Ketua Kumpulan Pengarah Syarikat Quill Group yang turut menyerahkan hadiah kepada kanak-kanak ini.

Selain daripada aktiviti menyeronokkan di Main Atrium, kanak-kanak ini dibawa mengunjungi pameran “Our Sanrio Times” dimana mereka boleh melihat karektar Sanrio terpapar dengan cantiknya. Pada kali ini, Quill City Mall KL telah digubah dengan 12 elemen Krismas demi menaikkan semangat meraikan hari Natal di sini. Di Main Atrium, terdapat sebatang pokok Krismas setinggi 50 kaki yang dihias dengan lampu-lampu cantik yang mampu menarik minat semua pengunjung untuk bergambar dengannya

Semoga inisiatif begini dapat diteruskan oleh pihak Quill City Mall KL bagi memeriahkan hari-hari kanak-kanak yang kurang bernasib baik ini bergembira pada hari Krismas.


Tangkap Gambar Dan Masalah Matematik Anda Akan Diselesaikan Aplikasi iPhone Ini

“Untung budak sekarang, nak semak jawapan cuma perlu tangkap gambar dan imbas di dalam aplikasi Mathpix saja”. Saya yakin perbualan seperti ini akan timbul memandangkan Mathpix baru sahaja melancarkan aplikasinya dimana pengguna hanya perlu tangkap gambar dan imbas untuk dapatkan jawapan kepada masalah matematik mereka.

Masalah matematik kompleks seperti penyelesaian algebra, trigonometri, aritmetik, dan beberapa yang lain turut disokong oleh aplikasi ini. Bukan itu sahaja, Mathpix juga akan membantu anda menyelesaikan soalan yang ditulis dengan tulisan tangan dengan cekap dan pantas. Best bukan?

Setakat ini, aplikasi Mathpix cuma disediakan buat pengguna iOS atau yang menggunakan iPhone sahaja dan anda boleh muat-turun aplikasi ini disini. Suatu kerugian buat pengguna Android yang ingin menyemak jawapan matematik mereka. Jangan risau, terdapat aplikasi yang seakan-akan sama dengan Mathpix buat pengguna Android iaitu Photomath.

Harap dengan adanya aplikasi ini para pelajar tidak menggunakan aplikasi ini dijalan yang salah.